Satisfacció al Delamar de Lloret pel canvi de client | MILLOR\nL’hotel Delamar de Lloret de Mar va completar fa dos anys el canvi en “la tipologia de client”, assenyala el seu director, Marcos Permanyer, amb satisfacció. Catorze milions d’euros en una dècada han convertit l’establiment en un dels quatre adreçat només a adults. Permanyer està orgullós del canvi. El Delamar té 205 habitacions, seguretat privada –hi ha un vigilant a la porta de l’establiment– i deixa clar a tot arreu quin tipus d’hotel és. “Quan es fa la reserva, a tot el sistema en línia i a les agències majoristes de viatges, està anunciat a tot arreu que no estan permesos els comiats de solter i les festes, i que només és per a majors d’edat.\nPermanyer explica què es troba el client del Delamar, que és en plena avinguda Just Marlès, el carrer amb més bars i discoteques del municipi. “A l’hotel hi ha espais diàfans perquè no falti de res. Hi ha un gimnàs obert tot el dia, tenim dues piscines climatitzades, servei de bicicleta les 24 hores. El que volem és sorprendre el client, que no s’esperi el que després es trobarà.”\nLa voluntat de sorpresa inclou “un perfum exclusiu per al nostre establiment”, indica el director. El Delamar ha estat considerat aquest any el segon millor hotel de l’Estat per la relació qualitat-preu. “La qualitat es paga, però els preus són molt assequibles”, assenyala Permanyer. El 2017, a més, l’hotel va rebre el certificat Green Leader nivell or per les seves polítiques per a la conservació del medi ambient. El Delamar forma part del grup Frigola, que vol invertir 7 milions d’euros a remodelar a fons l’hotel Flamingo, que sol rebre milers de joves clients disposats a gaudir de Lloret de dia i de nit.\nLa gerent de Lloret Turisme, Elizabeth Keegan, admet que l’especialització en Adults only és la tria que fan alguns dels hotels més cèntrics. “Abans era una cosa molt exclusiva, però ara és a l’abast de tothom. Són llocs tranquils, per a parelles i de lookmodern”. Altres hotels –destaca Keegan– que tenen espais exteriors opten, en canvi, per fer piscines i parc aquàtics per al turisme familiar.\nPost source : https://www.elpuntavui.cat/territori/article/13-serveis/1456885-satisfaccio-al-delamar-de-lloret-pel-canvi-de-client.html\nPrevious : La temporada turística; Houston, tenemos un problema !!!\nNext : Lloret aconsegueix una subvenció de 2.269.912€ en programes europeus (Feder) per posicionar-se com a destinació turística intel·ligent


AT. VALLBONENSE – REQUENA | La Pobla Televisió\nAT. VALLBONENSE – REQUENA\nL’At. Vallbonense, amb la temporada perfectament canalitzada i sense pressions classificatòries, va tractar de plantejar un altre seriós partit en el Municipal Salvador Martí. Davant tenia a un Requena necessitat de victòries, després de la seua derrota 1-2 del diumenge anterior en un xoc directe en la classificació. Després del tanteig dels primers minuts, l’equip visitant començava a fabricar perill sobre l’àrea de Josep Jorge. Nico Reyes i More van donar el primer avís. Fins que, en el minut 18, després d’una elaborada jugada de l’atac albinegre, More es va quedar solament davant de Josep i, després de rebutjar aquest el seu llançament, l’esfèric li va caure de nou al davanter del Requena, que ja no va perdonar per a rematar el baló al fons de la xarxa.\nAmb el marcador amb 0-1, el partit estava on volia l’equip dirigit per Vicente Lázaro. El Vallbonense buscava reaccionar al gol, però els seus acostaments a l’àrea eren resolts per una defensa del Requena molt segura. Nico Reyes va tornar a desequilibrar en una gran acció individual que va acabar amb una falta prop de l’àrea, que va llançar Mario Cubells eixint la pilota prop del travesser. Una rematada del mateix Nico al pal va ser una altra de les millors arribades del Sporting, que en la segona part va poder tancar el partit amb diverses ocasions clares per a marcar, en les botes de More, Nico i Mario Cubells. Els locals Lucas i Ricardo també van inquietar la meta del Requena. El marcador haguera pogut canviar si quan faltaven 20 minuts per a la fi l’àrbitre del partit, De La Serna Alvarez, haguera xiulat penal en esta clara espenta de Miguel Angel a Lucas.\nLa renda mínima del Requena va fer que el Vallbonense es bolcara en el tram final a per un gol que li donarà algun punt, per a acabar per traure al final diversos córners que van ser ben defensats per la defensa albinegra.\nEl Requena va mantenir intacta la seua porteria i es va portar tres punts vitals en el seu objectiu d’abandonar la zona perillosa de la classificació.\nSegona derrota consecutiva que manté als blans i rojos una setmana més en el lloc seté de la classificació amb 38 punts, ja completament despenjat dels llocs de dalt de la lliga. Per la part alta el Vilamarxant és el líder una setmana més amb 57 punts, seguit del Torrent amb 52 i el Ribaroja amb 50, molt a prop estan l’Utiel amb 49 i el Burjassot amb 47, en una lluita que serà apassionant d’ací al final del campionat.\nLa pròxima jornada el Valbonense jugara en Quart de Poblet contra la unió esportiva Quart, dissabte 10 de març des de les 18:00 de la vesprada.


Bang Tao Beach Apartment Phuket Tailàndia - Ofertes d'hotels amb els MILLORS DESCOMPTES EN LÍNIA\n293/7-9 Moo 1, Sri Soonthorn Rd., Cherngtalay, Surin, Phuket, Tailàndia, 83110 - Veure al mapa\nOferint allotjaments de qualitat al les escapades romàntiques, els restaurants, les platges districte de Phuket, Bang Tao Beach Apartment és una selecció popular tant per oci com per negoci. Tota l'emoció del centre de la ciutat és només a 20.2 km. Amb la seva bona localització, l'hotel ofereix fàcil accès a les destinacions obligades de la ciutat.\nBang Tao Beach Apartment ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes.\nL'ambient de Bang Tao Beach Apartment es reflexa en cada habitació. aire condicionat, calefacció, escriptori, balcó/terrassa, telèfon són només algunes de les comoditats a la vostra disposició. Durant el dia podeu gaudir de l'atmòsfera relaxant de centre esportiu, piscina exterior. Amb una localització ideal i amb comoditats imbatibles, Bang Tao Beach Apartment no troba competidors en cap categoria.


LLETRES A MAHALTA: de juny 2010\n12- L'ombra de les teves paraules\nT'escric aquesta lletra des de terra ferma mentre tu et trobes navegant en un creuer per la Mediterrània. M'has enviat un missatge dient que aquest vespre arribareu a Eivissa, illa on passareu tot el cap de setmana. Aquest creuer era un vell somni que comparties amb la teva amiga Anna. Per fi l'heu pogut fer realitat. No és fàcil conservar una amistat iniciada a la infantesa. En això t'envejo, perquè jo no tinc amics. Quan arribeu estaré esperant-vos al port de Barcelona. Mentrestant, pobre de mi, m'he de conformar amb prendre el sol a l'hamaca de la terrassa. Aquest matí he agafat la bici i he anat fins a l'hort de mon pare per ajudar-lo a collir patates. Quina esllomada! Encara em fan mal els ronyons. Fa una estona que s'ha girat aire i el cel s'ha ennuvolat. El riu ja no baixa tan ple com aquests dies anteriors. Et trobo molt a faltar.\nL'estiu es presenta bé. Al juliol estarem més dies junts. La incertesa del futur es dissipa per moments. Sembla que les coses poden ser favorables i que, al final, haurà valgut la pena esperar pacientment, confiant que el destí ens tingui preparades bones cartes per a jugar. Ja saps que tu ets sempre l'optimista i jo el pessimista. La meva especialitat és imaginar el pitjor escenari possible. Tu, en canvi, saps donar-li la volta per injectar-me ànims. Ens complementem, per tant. Necessito creure que tot anirà bé, però ets tu la que m'enforteixes cada dia amb la teva serenor, amb aquest amor incondicional, dolç i persistent com un plugim que amara el cor.\nGaudeix de la singladura, amor. No et perdis les postes de sol des del vaixell. Enyora'm només una miqueta. Et mereixies aquest descans. Aquí estaré quan tornis, morint-me de ganes d'abraçar-te.\nPublicat per Toni Ros a 19:22 2 comentaris:


Bioleaching de metalls contaminants en llots industrials per afavorir l’eliminació mitjançant tècniques de precipitació | Vallès Circular\nBioleaching de metalls contaminants en llots industrials per afavorir l’eliminació mitjançant tècniques de precipitació\nEn funció de les característiques del llot a tractar s’avalua la viabilitat d’emprar la tècnica de bioleaching per a eliminar el metall pesant que hi sigui present.\nGenerat i elaborat per:\nEn funció de les característiques del llot a tractar s’avalua la viabilitat d’emprar la tècnica de bioleaching per a eliminar el metall pesant que hi sigui present. S’avalua l’efecte tampó del llot i se selecciona l’origen del llot a tractar que eviti tal efecte. Es seleccionaran cepes microbiològiques comercials (si es disposen) o s’intentarà aïllar microorganismes biolixiviadors del propi llot. La viabilitat del procés de biolixiviació es podrà avaluar a escala de laboratori tot considerant l’ús de residus com a nutrients i segons l’eficiència de solubilització del metall segons diversos dies de tractament. Segons l’eficiència final aconseguida es realitzarien assajos de precipitació selectiva del contaminant solubilitzat.\n1 archivo(s) 383.57 KB\nCompostatge de residus orgànics i/o llots per a la producció d’esmenes orgàniques\nA partir de la caracterització del llot o residu sòlid a gestionar, s’estudiarà la seva compostabilitat tot procedint a la realització de proves de compostatge a escala laboratori i pilot. Generat i elaborat per: LEITAT\nPiròlisi de residus inorgànics per a la producció de biocombustibles líquids\nRealització d’un estudi de viabilitat sobre la implementació d’un procés de piròlisi per al tractament de residus de plàstics difícilment reciclables. Generat i elaborat per: LEITAT\nDeshidratació de microalgues i altres productes vegetals per afavorir la seva gestió i ús com a ingredient alimentari\nSegons el tipus de subproducte vegetal i/o microalgues a processar i les característiques cercades d’aquest aliment en forma deshidratada, es realitzarà un primer anàlisi sobre els sistemes actuals de deshidratació més eficaces que permetin ga [...]


About Me – Lucia Burguera Gandia\nLucia Burguera Gandia\nLucia Burguera Gandia va naixer a Sueca, el 8 d’abril de 2003.\nA l’edat de deu anys comença els estudis musicals al Centre Autoritzat de Música Vicent Vera, de la Societat Ateneu Musical de Sueca. S’inicia en l’especialitat de percussió amb el mestre Paco Tirado Bataller.\nA l’edat de dotze anys realitza la seua primera intervenció en la Banda Ateneu Musical de Sueca, per a la realització del Concert de la Mare de Déu, baix la direcció de Santiago Escrivà Pedrós. Però, com tots els músics, és a novembre de 2015, quan entrà oficialment a formar part de la Banda.\nA juny de 2016 realitza la Prova d’Accés al Grau Professional, obtenint la nota més alta de quants participen en la prova.\nEixe mateix estiu de 2016 participà amb la Banda Ateneu Musical d’Albalat de la Ribera, baix la direcció d’Eliseu Dasí, en un intercanvi de Bandes celebrat a Amposta, Tarragona.\nA l’edat de catorce anys entra a formar part del cor Echo Vocis de l’Ateneu Musical de Sueca, i realitza intercanvis amb diverses corals. Junt a aquestes interpreten l’obra de Carmina Burana en el TAMA d’Aldaia. Amb este cor també viatja a Frankfurt, en desembre de 2017, per a un intercanvi coral on actuarien, entre altres, a l’Institut Cervantes de Frankfurt.\nEn agost de l’any 2017 col·labora amb la Banda Unió Musical de Benicull, amb la seua III Gira per Italia, realitzant dos concerts, un a la localitat de San Estefano d’Abeto, i l’altre a Berceto.\nA maig de 2018, és seleccionada per a entrar a formar part de la Super Band de València, realitzant la seua primera intervenció al Palau Reina Sofia, en el VI Cicle de les Bandes a les Arts.\nAl llarg dels seus estudis musicals ha realitzat obres solistes com “Happy Mallets” de Harm Evers, i “Xilofonía, divertimento para xilófono y banda”, de Lionel Beltrán-Cecilia, amb la seua banda, i actualment ha finalitzat els estudis de tercer curs d’Educació Professional, al Centre Professional de Música, Vicent Vera, amb l’especialitat de percussió.\nEl 15 de Juny passat participa com a compositora al Concert de Pasdobles Taurins a la Casa de la Cultura de Favara, on li donen el privilegi de dirigir l’estrena del seu primer pasdoble anomenat Eduardo Osca, en homenatge al periodista taurí del programa de ràdio “Tendido Uno”, i a més, paisà de Sueca. Així mateix, el 19 de juliol, el pasdoble Eduardo Osca és interpretat a Benicull per la Banda de la Unió Musical de Benicull. I una setmana després, el 26 de juliol, este pasdoble s’interpreta en diverses ocasions a la Plaça de Bous de València, amb motiu de la Fira de Juliol de València 2019.\nEl dissabte, 6 de juliol, es va realitzar a Sueca l’encontre de bandes, on participaren la Banda de la Societat Unió Musical de Sueca, la Banda de la Associació Musical l’Almoina d’Almoines i la Banda de la Societat de l’Ateneu Musical de Sueca, on esta última banda interpretà per primera vegada el pasdoble “SUECA”, primer pasdoble composat per Lucia i dedicat al seu poble. el qual també li van otorgar el privilegi de dirigir-lo. El 14 de juliol es tornà a interpretar el pasdoble SUECA a El Mareny de Barraquetes, amb motiu de la XVI Campanya de Concerts d’Intercanvis Musicals.\nFinalment arribà l’esreno del 3er pasdoble. Aquest du el nom d’ANTONIO FUENTES dedicat a aquest mateix, tauròfil, i comentarista de ràdio. Va ser estrenat el 17 de Novemre de 2019 interpretat per la banda a la qual pertenèix la compositora. Aquest pasdoble es caracteritza per tindre molts tocs toreros, pero cal dir que no és considerat un pasdoble taurí, si no un pasdoble per a banda.\nVa recibir bones notícies tan sols començar el 2020 y el pasdoble Eduardo Osca, és interpretat el día 4 de març per la Banda Municipal de Castelló. Va ser un luxe que va disfrutar molt, sobretot perque va tindre el plaer de que MArcel Ortega director de la banda, li cedira la batuta.\nA més ja compta amb el seu 4rt pasdoble que rep el nom ENRIQUE AMAT, destinatari el qual ha fet el relleu a Eduardo Osca al programa de ràdio «Tendido Uno». Aquest serà pròximament estrenat. Al igual que prompte tindem més notícies.\nCopyright © 2022 Lucia Burguera Gandia | Powered by Lucia Burguera Gandia


La Fira del Vi tornarà a portar a Rubí els millors vins de Catalunya - Societat - Rubí TV\nLa Fira del Vi tornarà a portar a Rubí els millors vins de Catalunya\nL'activitat torna al Celler l’últim cap de setmana d’octubre\nEls millors vins de Catalunya, aquells que han estat distingits amb els premis Vinari d'aquest 2016, es podran tastar, per primer cop en un esdeveniment col·lectiu, a la Fira del Vi de Rubí que tindrà lloc l'últim cap de setmana d'octubre. Per quart any consecutiu, l'antic Celler Cooperatiu acollirà la mostra de vins dissabte 29 d'octubre d'11 a 24 h i diumenge d'11 a 16 h. Fins a una hora abans de tancar la fira, els vins es podran acompanyar de les tapes gastronòmiques del Mercat Municipal.\nLa proposta organitzada per l'Ajuntament de Rubí amb la col·laboració de Vadevi.cat, Bodegues Rosàs i el Mercat, creix cada any. Durant l'edició del 2015, es van vendre més de 10.000 tiquets de tast ?al voltant d'un miler per cada celler participant? i els paradistes van servir més de 8.500 tapes. 'Hem consolidat una relació de cooperació molt interessant amb Vadevi: el Celler de Rubí és l'espai del darrer tast a cegues dels premis Vinari i, un cop els guardons s'han entregat, els millor vins de Catalunya tornen al nostre Celler. La Fira del Vi ja és una cita vinícola de referència a la ciutat i al país', diu Rafael Güeto, tinent d'alcalde de l'Àrea de Promoció Econòmica de l'Ajuntament de Rubí.\nLa Fira proposa també tallers de tast a càrrec de Vadevi.cat tant dissabte com diumenge a les 13 h. L'establiment local Bodegues Rosàs oferirà també un tast a cegues, dissabte a les 19 h, guiat pel rubinenc Marià Rosàs. Tots els tastos requereixen d'inscripció prèvia que es podrà formalitzar a partir de dilluns 24 al Punt d'Informació de l'Antiga Estació o bé, durant Fira, al punt de venda de tiquets.\nLa música en directe tornarà a formar part indispensable de la Fira del Vi. Dissabte a les 13 h, pujarà a l'escenari del Celler el Pau Solsona Quartet amb la seva proposta jazzística; a les 20 h, serà el torn del grup Funktomaka i la nit es clourà amb l'actuació de la banda The Killing Hits a partir de les 22 h. Diumenge hi ha previstes dues actuacions musicals per l'hora del vermut en col·laboració amb l'Associació Blues Rubí: els Muddy Wine actuaran a les 12 h i els Atomic Swing Five a les 13.30 h.


Entra en vigor el Pla PIVE 8, dotat amb 225 milions\nRedacció Catalunyapress | dissabte, 16 de maig de 2015\nLa vuitena edició del Pla PIVE d'incentiu a la compra de cotxes nous a canvi de convertir en ferralla un d'antic entra en vigor aquest dissabte després de publicar-se ahir en el Butlletí Oficial de l'Estat (BOE) el Reial decret que ho regula.\nL'objectiu d'aquesta mesura, que explicarà en aquesta ocasió amb un pressupost de 225 milions d'euros, és intensificar la substitució de vehicles per reduir la seva edat mitjana i aconseguir estalvis d'energia. Una vegada concloses totes les edicions del PIVE, s'hauran reemplaçat prop de 185.000 vehicles.\nAquesta substitució haurà permès estalviar 412 milions de litres de combustible, així com la importació de més de 2,5 milions de barrils de petroli i l'emissió de 850.000 tones de CO2, segons el Govern, que creu que els consumidors han acollit favorablement aquesta iniciativa.\nEl PIVE 8 recolzarà la compra de cotxes amb un import mínim d'1.500 euros amb caràcter general, aportats a parts iguals pel Ministeri d'Indústria i pel fabricant o punt de venda.\nDe l'ajuda podran beneficiar-se particulars, professionals autònoms, microempreses i pimes, al mateix temps que s'inclou entre els vehicles subvencionables aquells adaptats per als discapacitats.\nEl Pla PIVE 8 manté les característiques principals del seu predecessor, si ben com a novetat el beneficiari obtindrà una subvenció de 750 euros aportada per Indústria i altres 750 euros per part del fabricador o punt de venda.\nNo obstant això, per al cas de famílies nombroses que adquireixin vehicles de més de cinc places i discapacitats de mobilitat reduïda que necessitin vehicle adaptat, l'ajuda es manté en 1.500 euros més un descompte anàleg per part del fabricador o punt de venda.\nEl Govern manté a més l'obligatorietat que el beneficiari tingui la titularitat del vehicle a convertir en ferralla almenys durant l'any anterior a la data de sol·licitud de l'ajuda. Així mateix, el vehicle a achatarrar haurà de comptar amb la Inspecció Tècnica de Vehicles (ITV) vigent a l'entrada en vigor del Reial decret.\nEl beneficiari obtindrà la subvenció directament mitjançant el descompte corresponent en el punt d'adquisició del nou vehicle, que haurà d'estar adherit al Pla mitjançant un procediment regulat i publicat a la pàgina web www.idae.es. Els ciutadans podran consultar el llistat d'establiments adherits en aquesta mateixa pàgina.


Mercè Navarro ha guanyat el segon concurs de sardanes 'balladores' de Prats de Molló - VilaWeb\nMercè Navarro ha guanyat el segon concurs de sardanes ‘balladores’ de Prats de Molló\nMercè Navarro ha guanyat el primer premi amb la sardana 'Estiu a la vora del Tec'\nMercè Navarro, fabiol de la cobla La Contemporània de Barcelona, és la guanyadora del segon concurs de sardanes balladores de Prats de Molló. Ho ha fet amb la seua sardana ‘Estiu a la vora del Tec’. Jordi León va guanyar el segon premi i el tercer va ser per a David Pigassou, de la Cobla Tres Vents.\nFlabiol de la Cobla de Barcelona La Contemporània, Mercè Navarro és una de les dotze dones que van donar el salt de instrumentiste al de compositor, amb prou feines el 2% dels compositors son dones.\nCal recordar que, es el públic qui atorga els premis d’aquest concurs. Un concurs allunyat del que poden anomenar sardana ‘classica’ ja que els creadors del concurs, Olivier Marquès, nord-català i Dani Gasull , manresà , el que pretenen amb aquest es apropar la sardana al públic , sense perdre la qualitat. En total es van presentar 12 sardanes a aquesta edició.\nMercé Navarro va declarar a France 3: ‘És fantàstic! Però em sembla increïble rebre el primer premi, ja que hi havia sardanes de tal qualitat en competició i compositors de renom. Estic molt orgullosa d’haver guanyat i, encara més, de ser dona. Som molt poques les que componem . Però tinc la sensació que junts, estem obrint un camí‘.\n'Estiu a la vora del Tec'\ncobla La Contemporània\nCobla Très vents


Una missa per Eva Perón\nGlobal icon-chevron-right Espanya icon-chevron-right Barcelona icon-chevron-right Una missa per Eva Perón\nJordi Prat i Coll fa un musical a La Seca a partir de la mítica primera dama argentina. Parlem amb ell i l'actriu Anna Moliner\nPer Andreu Gomila Data de publicació: dimecres 9 maig 2018\nEll volia fer 'Evita', d'Andrew Lloyd Webber, però no va aconseguir convèncer cap productor. I li va sortir una cosa millor, una missa a la primera dama argentina, protagonitzada per Jordi Vidal, Andreu Gallén i Iván Labanda/Anna Moliner, que s'alternen en el paper principal, que es va estrenar a Temporada Alta 2016 i que, per fi, arriba a Barcelona, a La Seca, per ser més precisos. Jordi Prat i Coll ja havia fet 'Eva Perón', de Copi, el 2004, i no ha abandonat la passió per Evita. Li venia de gust explotar la seva religiositat, el vessant populista, i va pensar que li dedicaria una missa una mica passada de voltes, amb els intèrprets vestits amb xandall Adidas, molt castrista, i superant Lloyd Webber a la catalana, amb Concha Piquer, algun tango, 'Jesucrist Superstar' i 'Els miserables', entre d'altres. Oi que no sabíeu que la mongeta perona es diu així per culpa d'Evita?\nComptar amb Anna Moliner en el paper principal és, a més, un luxe. 'Requiem for Evita' és el segon treball que comparteixen (després d'aquell memorable 'Liceistas y cruzados' al TNC) i ella creu que és el millor que ha fet mai. “Amb 'Liceistas' vaig comprovar que amb en Jordi podia traspassar molts límits i no passava res”, diu l'actriu. I ho explica amb un anècdota: en un assaig va tirar-se a terra i va fer la croqueta, en un rampell; i aquella escena va quedar en el muntatge final. No cal dir que aquí, l'actriu, tant ha fet servir el referent de Madonna cantant el 'Don't cry for me Argentina', com, ehem, Paloma San Basilio.\n“Fem el que fem i ho fem a fons... Començo morint-me i després trenquem la funció i després la tornem a trencar”, avisa Moliner. Prat i Coll, de fet, recorda que un crític gironí va escriure que no sabia si era una paròdia o si s'ho creien. Això és el que pretenia. “Per què quan vaig a missa m'ho he de creure?”, es pregunta el director. I tots dos parlen de com la primera dama va construir-se la seva imatge. “Volia ser Marilyn Monrore”, diu Moliner. “A dins, hi ha un travesti”, replica Prat i Coll. “No m'he plantejat el personatge com si fos real, sinó com un personatge que ve de la realitat, com Ricard III o Jesucrist”, aclareix.\nEl director és un fan del teatre musical, però no és un entusiasta a l'hora de replicar els èxits de Broadway o el West End. Diu que sovint els falta, quan arriben al Paral·lel, “intel·ligència llatina”. Aquí, a més, tindrem conya marinera.


La Cooperativa de la Canonja convoca els socis per votar la venda de patrimoni el 7 d'abril\nHauran de votar la venda de patrimoni per poder retornar-los els diners retinguts\nActualitzada 27/03/2017 a les 14:43\nLa Cooperativa de la Canonja ha convocat l’assemblea de socis el pròxim 7 d’abril, a les set de la tarda, a la sala d’actes de l’escola del municipi. Durant la trobada hauran de votar i donar el vistiplau, si escau, a la venda de patrimoni de l’entitat, una mesura que pretén aconseguir una solució a la manca de liquiditat que pateix actualment la secció de crèdit i que està fent que la majoria de socis no puguin recuperar els seus estalvis ni cobrar els diners dels seus comptes corrents. A mitjans d’aquest mes el mateix Ajuntament de la Canonja va posar sobre la taula una oferta d’1,2 milions d’euros per comprar part del patrimoni de la Cooperativa Agrícola i salvar, en part, la situació. En concret, es vendria, el molí de la cooperativa, segons ha confirmat el president del Consell Rector, Josep Maria Veciana. El cert és, però, que el forat econòmic que pateix la secció de crèdit ascendeix als prop dels tres milions d’euros.\nLa compra per part del consistori és només una de les mesures que haurà de tirar endavant. Tal com es va avançar a mitjans de març, la quantitat aportada per l’Ajuntament, sumada als 250.000 euros que rebria de la venda de maquinària permetria retornar el 80% dels diners als afectats en un termini d’entre dos i tres mesos. «Estem mirant altres coses», explicava ahir Veciana. La venda de patrimoni anirà seguida per la liquidació de la secció de crèdit.\nTot apunta a què la cooperativa canongina no es podrà acollir al Fons Cooperatiu que tramita la Generalitat de Catalunya per salvar les entitats de possibles fallides. En qualsevol cas, mentrestant, els gestors de la Cooperativa de la Canonja hauran de respondre a raons el pròxim 7 d’abril davant dels socis.


Entrevista Joan Fontserè, director general del circuit Barcelona-Catalunya\nFontserè ha anunciat que busquen un inversor privat per garantir l'estabilitat financera de la instal·lació\nJoan Fontserè, director general circuit BCN-Catalunya\nJoan Fontserè, director general del circuit BCN-Catalunya\nEntrevista Joan Fontserè, director general circuit Barcelona-Catalunya\nFONTSERE CUP FONTSERE CO2 FONTSERE COGNOM FONTSERE AJ BCN FONTSERE ECCLESTON\nFontserè ha recordat que el circuit acull activitats diverses 320 dies a l'any, des d'entrenaments de ciclistes passant per aplecs de sardanes. Només es tanca un mes per fer-hi manteniment i vacances dels seus treballadors. Fontserè s'ha defensat de les crítiques dels cupaires assegurant que "no és només l'activitat dels dos grans premis. Hi ha més activitat que retornen al territori amb més de 340 milions d'euros que es converteixen en impostos i tenen un retorn a la societat. Per tant el circuit l'hem d'entendre com una peça clau en la generació d'economia del Vallès i de la conurbació de Barcelona "\nEl director general del circuit ha recordat que "la CUP té molt clares les seves polítiques que disten de l'existència d'aquest tipus d'instal·lacions. Però a nosaltres ens toca defensar-lo amb xifres, amb fets i amb realitats de més de 25 anys que han posicionat el circuit a nivell de país i internacional".\nDes de Catalunya Sí que es Pot també van carregar ahir contra el circuit. La diputada, Hortènsia Grau, va dir que un esport que av de cremar combustible fòssil no té massa lògica quan s'està impulsant des del govern una llei per combatre el canvi climàtic. "Al circuit som sensibles a aquest fet i volem que el circuit compensi la petjada de CO2 que emet i poder convertir-se en el primer circuit del món amb petjada neutra de CO2" ha reblat. Els gesdtors del circtui treballen amb l'Institu Català de l'Energia per reduir les emissions de C02.\nLa rendibilitat del circuit\nTot el debat s'ha generat després que el govern aprovés ahir una injecció de més de 7 milion i mig d'euros per garantir l'estabilitat financera del circuit. Els seus gestors estran buscant inversors estrangers per no dependre tant de l'aportació de les administracions. Actualment hi inverteixen el govern, la Diputació de Barcelona i l'Ajuntament de la capital catalana.\nUna de les possibilitats és vendre la marca del circuit a una empresa privada, com es fa amb els estadis de futbol. "S'està buscant el cognom del circuit. És una de les vies que ens pot donar més rendiment al circuit i que li donés visiblitat a la marca que s'associés al circuit" ha anunciat.\nAmb l'arribada d'Ada Colau a l'alcaldia de Barcelona la relació entre el consistori i el circuit no passa pel seu millor moment. El govern municipal va reduir la seva aportació a la meitat, dos milions d'euros, perquè considera que l'activitat del circuit no genera una aportació directa per als veïns de la ciutat. Ara mateix estan en converses per renovar la col·laboració de cara al 2017. "Estem buscant altres fonts de finançament perquè l'Ajuntament pugui anar sortint del consorci. Però el que volem és que la capital del país no estigui del tot desvinculada del circuit perquè creiem que hi aporta molt" ha recordat.\nEls números vermells i la F1\nA l'espera de tenir els números definitius del 2016, el circut tancarà l'any amb unes pèrdues similars a les de l'any anterior, uns 8 milions d'euros. Una xifra que Fontserè justifica, entre d'altres, per la retallada en l'aportació de l'Ajuntament.\nPerò hi ha qui ha posat damunt la taula la xifra confidencial que paguen les ciutats que volen acollir un gran premi de Fòrmula 1 a l'empresa on participa Bernard Eclestone. Fontserè ha admès que s'abona aquesta quantitat secreta, amb contractes sotmesos a clàusules de confidencialitat. "Som una empresa pública i els nostres comptes són públics. Però hi ha una partida per la compra de drets de la F1 que per contracte no estem autoritzats a donar perquè entraríem en una batalla dialèctica entre ciutats. Per tant, no es fa pública aquesta xifra per no generar aquests conflictes entre ciutats a l'hora de fer negoci amb ells" ha admès.\nEntrevista Joan Fontserè


Encuentro Nacional de la RCCeE (España) - 2017 | RCCeE a Catalunya\nEncuentro Nacional de la RCCeE (España) - 2017\nBenvolguts germans, com cada any per aquestes dades hem rebut la convocatòria per l'Encuentro Nacional de la RCCeE (España). Aquest any serà el 21 i 22 d'Octubre, amb el lema; "Tots van quedar plens de l'Esperit Sant" (Actes 2,4).\nEls ensenyaments els farà Mary Healy (Estats Units).\nMary Healy és una reconeguda teòloga laica i en l'actualitat és Presidenta de la Comissió Doctrinal de ICCRS, a més de Servir al Pontifici Consell per a la Promoció de la Unitat dels Cristians com a membre del Diàleg Internacional Pentecostal-Catòlic. Ha estat nomenada pel Papa Francesc com una de les tres primeres dones a ser membre de la Comissió Pontifícia Bíblica i ha participat en nombrosos ministeris internacionals de formació de líders i d'evangelització.\nTots els servidors heu d'haver rebut una carta amb les fitxes d'inscripció i la informació necessària de la trobada.\nHi ha una data límit, 15 de setembre! L'Aforament és limitat, 1100 persones, no espereu al darrer moment a inscriure-us!\nRecordeu que les inscripcions es fan normalment a través dels grups de pregària. Si no participeu en cap grup de pregària però voleu venir, escriviu-nos a rccee.catalunya@gmail.com i us explicarem com fer-ho.


Le Bois des Sables Loches França - Ofertes d'hotels amb els MILLORS DESCOMPTES EN LÍNIA\nVeure tots els 27 allotjaments a Loches.\nLe Bois des Sables\n4 Chemin des Sables, Chambourg-sur-Indre, Loches, França, 37310 - Veure al mapa\nSi el que està buscant és per un hotel ben situat a Chédigny, no busqui més enllà de Le Bois des Sables. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Le Bois des Sables asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Le Bois des Sables es reflexa en cada habitació. piscina privada, calefacció, nevera, forn microones, renta vaixelles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Chédigny, el Le Bois des Sables és el lloc perfecte per una estimulant i emocionant escapada.\nTots els tipus de viatgers (13) Parelles (1) Famílies amb infants petits (11) Famílies amb infants grans (1)\nAllotjaments a Loches


El Badiu dels Micacos: La nit de les fogueres màgiques\nGracies per l'informacio. Jo no en sabia res de tot aixo, i a mes a mes, no aguanto gens el soroll d'aquesta festa. Soc com els gats i gossos que necessiten amagar-se sota el llit...\nQue tinguis un bon bany de Sant Joan! (i jo que tingui una mica de silenci si pot ser!)\n23 de juny, 2009 22:13\nDoncs espere que hauràs tingut una bona revetlla i que l'estiu vindrà ben carregadet de coses bones!\n24 de juny, 2009 21:26\nahse: per guarir-se del soroll la recepta és fàcil: vas a les Falles de València, et poses a primera fila d'una de les mascletades de la Plaça de l'Ajuntament (preferiblement del dia de Sant Josep o pròxim) i una vegada acabada ja no et tornaran a molestar mai més el soroll dels petards !!\nEl bany va anar molt bé, gràcies !!\nnimue: La revetlla molt bé... espere que "allò teu" també vagi bé !!\n24 de juny, 2009 22:04


Apartment Torri di Seefeld 3 Seefeld Àustria - Ofertes d'hotels amb els MILLORS DESCOMPTES EN LÍNIA\nMés informació sobre Apartment Torri di Seefeld 3\nAl visitar Seefeld (Tirol), vosté es sentirà com a casa a Apartment Torri di Seefeld 3, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Torri di Seefeld 3 ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha habitació familiar, ascensor.\nL'ambient de Apartment Torri di Seefeld 3 es reflexa en cada habitació. balcó/terrassa, TV satèl•lit/cable, forn microones, renta vaixelles són només algunes de les comoditats a la vostra disposició. L'hotel ofereix meravelloses instal.lacions d'oci com centre esportiu, massatge, solàrium que faran de la vostra estada una experiència inoblidable. Les seves instal.lacions de primera i una situació excelent fan de Apartment Torri di Seefeld 3 la base perfecta per a gaudir de la seva estada a Seefeld (Tirol).


Barraca codi 6091 - BV053 | Mapes de Patrimoni Cultural\nBarraca codi 6091 - BV053\nBarraca codi 6091 - BV053 Vallirana\nBarraca de pedra seca del tipus aèria adossada al marge i orientada al sud. Presenta una planta irregular, amb tendència a ser rectangular, i una porta d'accés rectangular amb la llinda plana. El costat que té roca mare fa 1,95 m i la paret paral·lela fa 1,25 m. La paret oposada a la porta fa 1,25 m. A la paret de la porta, un costat fa 80 cm i l'altre només 20 cm. El gruix de les parets és de 85 cm. Compta amb un contrafort en el costat oposat a la paret on hi ha la roca mare.\nLes dades han estat extretes de l'espai web Wikipedra (codi 6091) i cedides pel Centre Excursionista de Vallirana (BV053).


TAC12 TV - L'AVV La Unió de SPiSP exigeix mesures per solucionar les mancances del barri\nL'AVV La Unió de SPiSP exigeix mesures per solucionar les mancances del barri\nDijous, 21 Novembre 2019 11:58\nL'entitat veïnal denuncia la falta d'interès pel barri per part de l'Ajuntament durant aquests últims 10 anys. La junta de l'AVV ha presentat una sèrie de mesures per solucionar les inquietuds i necessitats dels veïns del barri.\nDiuen que fa una dècada que l’Ajuntament de Tarragona els té completament oblidats. Reclamen que s’eliminin les barreres arquitectòniques a les voreres, la instal·lació de zones esportives o més seguretat viària. Malauradament, són queixes que s’escolten sovint als barris de ponent, però també a Sant Pere i Sant Pau.\nL’Associació de Veïns La Unión diuen estar farts de la deixadesa que tant l’anterior govern socialista, com l’actual, han mostrat cap al barri de Sant Pere i Sant Pau. És per això que han presentat un document que recull les necessitats i les possibles solucions que acabarien amb les mancances del barri. Asseguren que, a partir d'ara, aquestes mesures es veuran reflectides als plenaris municipals en forma de mocions.\nL'entitat veïnal ha demanat mesures urgents en matèria de seguretat viària, com la instal·lació de plataformes elevades, per evitar atropellaments, com els dos que han succeït recentment a la sortida dels col·legis.\nTambé reclamen més presència policial, no només per evitar l'increment de violència, sinó també per ordenar el trànsit.\nEls veïns diuen que necessiten més zones per passejar els gossos i un pla d'adequació del barri que solucioni les mancances en l'enllumenat, jardins o pintura.\nMés en aquesta secció: « Tarragona, tercer municipi de Catalunya amb major segregació escolar L'espectacular ratxa dels relleus a la banqueta del Nàstic »


Subvencions Diputació de Lleida 2018 — Ajuntament de Tornabous\nSubvencions Diputació de Lleida 2018 Relació de les subvencions directes atorgades per la Diputació de Lleida a l'Ajuntament de Tornabous. http://www.tornabous.cat/actualitat/plantilles-documentacio/subvencions-diputacio-de-lleida-2018 http://www.tornabous.cat/actualitat/plantilles-documentacio/subvencions-diputacio-de-lleida-2018/@@download/image/diputacio-logo-RGB.jpg\nLa Diputació de Lleida col·labora amb les despeses que té aquesta corporació en concepte de: "Servei de salvament i socorrisme de les piscines municipals, temporada d'estiu, 2018", amb 7.500,00 € per dita obra.\nLa Diputació de Lleida col·labora amb les despeses que té aquesta corporació en concepte:"Ajuts als Ens locals per al funcionament dels consultoris mèdics locals, anualitat, 2018", amb 9.120,00 € per dita obra.\nLa Diputació de Lleida col·labora amb les despeses que té aquesta corporació en concepte: "Equips de so destinants a l'acte de Commemoració Afusellament Companys", amb 1.900,00 € per dita obra.\nLa Diputació de Lleida col·labora amb les despeses que té aquesta corporació en concepte: "Subvenció subministraments i arrendaments" amb 6.434,26 € anuals durant el trienni 2017-2019.\nLa Diputació de Lleida col·labora amb les despeses que té aquesta corporació en concepte: "Subvenció per remolc de trasllat de material" amb 3.500,00 € per dita obra.\nLa Diputació de Lleida col·labora amb les despeses que té aquesta corporació en concepte: "Placa homenatge a Salvador Seguí" amb 700,00 € per dita obra.\nLa Diputació de Lleida col·labora amb les despeses que té aquesta corporació en concepte: "Dipòsit elevat agrícola per omplidor d'aigua a la Guàrdia d'Urgell" amb 4.000,00 € per dita obra.


Desenvolupament Local organitza el 29 de juny la jornada Task Force 4.0 — Ajuntament de Santa Perpètua de Mogoda\nper Ana Ruiz — darrera modificació 21/06/2017 10:05\nDesenvolupament local organitzarà el dijous 29 de juny la presentació de Task Force 4.0, una iniciativa de l’Espai de fabricació digital SPMakers que vol ajudar a les empreses a accelerar el seu procés de transformació cap a la Indústria 4.0 a través d’assessorament i acompanyament per part de tècnics especialistes.\nEn aquesta jornada, a més d’explicar a les empreses de la Riera de Caldes les accions a les quals tindran suport, també hi haurà exposició de casos d’èxit en la implantació de diferents tecnologies 4.0 a càrrec de diverses empreses. Es tracta d’un seguit de bones pràctiques ja executades en realitat augmentada i màquines intel·ligents.\nEls interessats a participar es poden inscriure aqui.\nEn una primera fase, el Task Force 4.0 realitza una anàlisi i definició de pla d’acció cap a la Indústria 4.0, ajudant a detectar oportunitats i identificant les tecnologies més adients en cada cas. En una segona fase, es dóna suport i acompanyament especialitzat durant el període d’implantació tecnològica inicial i orientació en la presa de decisions durant aquest procés de canvi. A més a més, es posa a disposició de les empreses participants d’un Banc d’empreses proveïdores de solucions tecnològiques 4.0, ubicades principalment al nostre territori.\nDurant els mesos de maig i juny s’han programat sessions de presentació i iniciació a les tecnologies que s’ofereixen a l’Espai de fabricació digital SPMmakers. Aquest nou equipament compta amb un impressora 3D, un fresadora digital i una talladora làser, i programari específic de disseny 3D.


Ja no ens alimenten molles: El difícil camí\nEl cas més curiós és el del López Tena, que es trobava a CiU fa quatre dies i és el que més dur s'ha mostrat amb el tema de les primàries. Aquestes "reconversions" en tan poc temps són, com a mínim, curioses.\nSr. Claramunt, voste m`ha decepcionat, una vegada li vaig escriure que m`agradaba molt la seva columna al 3 de vuit, ve dons ara em sembla que tots aneu pel mateix, " la cadira " ¡quina pena de Catalunya¡bia\n5 de setembre de 2010, a les 13:51\nAnònim, li puc ben assegurar que no tots anem pel mateix. Si no, només ha de fer una ullada a qui s'ha buscat un lloc a les llistes i qui no.\nTota la gent de Reagrupament que conec, són gent honesta, patriotes de pedra picada, la majoria provinents de la societat civil i que l'endemà d'haver fet la feina, ens en tornarem a casa a treballar des de les entitats en què hem estat treballant durant anys.\nPrecisament per aquesta diferència entre propostes "independentistes" és pel que, de vegades, ens molesta cert oportunisme.\nDe totes maneres, agraeixo el seu comentari: si li ha semblat que a nosaltres ens importa la cadira, és que no ho hem fet prou bé, que no ens hem explicat prou.\n5 de setembre de 2010, a les 14:05\nTé gràcia que vagis predicant la unitat quan no us podeu entendre ni amb les forces independentistes extra-parlamentàries... A veure si us poseu d'acord sobre el camí que ha de seguir la marxa de torxes...\n10 de setembre de 2010, a les 16:58


Ens arriba algunes de les mesures recollides a la reunió amb la Generalitat | Catalunya es mou! Una plataforma per a la comunicació entre els i les membres de la Comunitat Educativa\n← Els sindicats pressionen el Govern amb protestes enmig de la reunió pel sou dels funcionaris\nUna companya ens envia propostes de mobilització!! Endavant amb l’autorganització de les zones i municipis!!! →\nEns arriba algunes de les mesures recollides a la reunió amb la Generalitat\nPosted on 1 Desembre 2011\tby catalunyaesmou\nUs passem un recull de “propostes de mesures”, algunes de les quals ja les coneixíem fa dies a través de la premsa.\n1.- Revisió de les plantilles ocupades per personal interí en serveis no fianlistes ni essencials, amb l’objectiu de mantenir el màxim de llocs de treball possible i, per tant, proposant i debatent mesures d’abast més generals d’acord amb les propostes que presentin els agents socials.\n2.- Reducció de l’import del complement específic o equivalent preferentment a les dues pagues addicionals dels mesos de juny i desembre del 2012. Aqusesta mesura s’aplicaria tant al personal funcionari, com al laboral i estatutari.\n3.- Suspensió del Fons d’Acció Social.\nSuspensió de l’abonament del complement de productivitat.\n(el punt 4.: aquest complement en el marc docent correspondria als laborals com TEIS, TIS, ..)\n6. Suspensió de l’aportació al pla de pensions.\n7. No aprovació de nova oferta d’ocupació pública per al 2012 i suspensió de l’execució de les ofertes públiques aprovades i no convocades.\nNo pensen convocar oposicions\n10. Supressió de les millores per incapacitat temporal (IT)\n11. Modificació de la retribució durant el primer any de reducció de jornada per tenir cura de fill.\nSaltant-se la normativa per la conciliació de la vida familiar i laboral, llei d’igualtat (2007), ..\n12. Deducció proporcional de retribucions per absències injustificades\nUna resposta a Ens arriba algunes de les mesures recollides a la reunió amb la Generalitat\n4 Desembre 2011 a les 15:06\nEscric en català perquè això ara mateix ens afecta a les mares treballadores de l’administració pública catalana (i tradueixo a continuació). Una de les mesures d’ajustament més aberrants (que totes són inadmisibles, igual que qualsevol tipus de retallada en sanitat, educació o serveis bàsics dels ciutadans) que es proposa és la número 11:\nFins ara les treballadores de l’administració pública després de les 16 setmanes de baixa maternal, teníem dret una reducció del 25% de jornada cobrant el 100% durant el primer any de vida del nostre fill. En el cas de les mares (o pares, si la mare no treballa) docents, aquesta reducció de jornada es podia compactar i gaudir de 12 setmanes més poder tenir cura del nadó. Aquesta mesura, que afavoreix una mica (encara estem lluny de les llicències per maternitat retribuïdes de molts països d’Europa, amb els que el MHP Artur Mas li agrada tant comparar-nos) la conciliació familiar i laboral, hauria de ser model i exemple a imitar per l’empresa privada.\nEn espera de que es concreti en que consisteix aquesta “modificació” , l’aplicació d’aquesta mesura, que el govern proposa com a estructural (és a dir amb caràcter permanent, no és una mesura temporal, atenció), suposaria acabar amb la compactació de la reducció de jornada (comptem amb que es podria demanar la reducció, però cobrant el 75%, la qual cosa acabaria amb el dret a compactar la reducció en setmanes de permís), el que és un atemptat contra un dret essencial de les mares treballadores: poder tenir cura dels nostres fills amb unes condicions dignes.\nSé que hi ha moltes mares mestres i professores (i també infermeres, doctores i treballadores de l’administració pública, tant funcionàries com interines o substitutes) que es veuen afectades per aquesta mesura. Potser és hora que ens organitzem i ens fem sentir.\nJo he creat una adreça de correu electrònic per a no fer servir la meva personal (marestreballadores@gmail.com) , qualsevol idea o suggeriment sobre com organitzar-nos (fer un manifest, crear un fòrum web, fer mailings massius de protesta als membres del govern, recollir signatures, posar-nos en contacte amb mitjans de comunicació, buscar el suport dels sindicats, difondre la importància del desenvolupament físic i emocional del nadó els primers mesos de vida –lactància materna, vincle emocional- ) serà benvinguda. Sé que hi ha per aquí molta experiència al respecte, així que qualsevol aportació a aquest fil serà benvinguda.\nNo podem abaixar el cap i acceptar el que és inacceptable. Volem gaudir del dret essencial com a mares de tenir cura dels nostres fills.


ENGLISH CULTURE WEEK: NORWICH. Divendres, 9 d'octubre\nEns ha passat la setmana molt depressa. Avui ha estat l'últim dia de classe i hem presentat els nostres projectes. Els teachers ens han felicitat per tot el muntatge: tota la informació que hem recopil.lat durant la setmana l'hem exposat en format de programa televisiu amb gravacions, entrevistes, representacions teatrals, flashmobs....\nPer acabar el matí la directora de l'escola ens han fet entrega dels certificats.\nLlegeix més sobre ENGLISH CULTURE WEEK: NORWICH. Divendres, 9 d'octubre\nENGLISH CULTURE WEEK: NORWICH. Dijous, 8 d'octubre\nAquest mati hem estat finalitzant el nostre projecte sobre la cultura anglesa. Ens està agradant molt com treballem i dema es veurà a la presentació el resultat del nostre esforç. Per la tarda, després del lunch, hem anat a visitar Norwich Castle. Ha estat una visita molt interactiva, ja que anàvem responent uns qüestionaris i podíem manipular diversos elements representatius de l'època celta, normanda, medieval, anglosaxona... També hem visitat la presó, les col.lecions d'arqueologia i d'història natural de la zona de Norfolk.\nLlegeix més sobre ENGLISH CULTURE WEEK: NORWICH. Dijous, 8 d'octubre\nENGLISH CULTURE WEEK: NORWICH Dimarts 6 d'octubre\nAl llarg del matí hem continuat el nostre projecte sobre la cultura anglesa, fent enquestes a la gent del carrer. Després del lunch hem anat a visitar la Cathedral de Norwich, on hem fet un quizz descobrint la història d'aquesta catedral romànica. Acompanyats per la pluja, hem fet una passejada al llarg del riu Wensum i disfrutant de racons amb molt encant.\nLlegeix més sobre ENGLISH CULTURE WEEK: NORWICH Dimarts 6 d'octubre\nENGLISH CULTURE WEEK: NORWICH Dilluns dia 5 d'octubre\nAvui han començat les classes. Hem arribat a l'escola i ens han dividit en dos grups per a començar un projecte sobre la cultura anglesa. Després del packed lunch hem descobert la ciutat de Norwich amb una activitat d'orientació. Els nostres monitors Kim i Nick ens han explicat anècdotes històriques de la ciutat tot passejant per carrers adoquinats entre cases de pedra i fusta.\nLlegeix més sobre ENGLISH CULTURE WEEK: NORWICH Dilluns dia 5 d'octubre


ACN Barcelona.-La consellera de Salut, Alba Vergés, ha dit aquest dilluns en la roda de premsa diària del Govern que els resultats de l’assaig clínic liderat pel doctor Oriol Mitjà […]\nACN Barcelona.-La consellera de Salut, Alba Vergés, ha dit aquest dilluns en la roda de premsa diària del Govern que els resultats de l’assaig clínic liderat pel doctor Oriol Mitjà podrien estar a finals d’aquesta setmana o la que ve. L’assaig, un projecte “molt ambiciós”, en paraules de la consellera, es va posar en marxa el 16 de març i hi han participat 3.500 persones i els seus contactes. Pel que fa al confinament dels infants, Vergés ha admès “el debat, no la divergència” sobre aquest aspecte. “Si algun dia decidim que els infants poden sortir, hem de veure quina és la forma més segura. Ens preocupa la salut emocional de la població”, ha assegurat Vergés.\nPel que fa al retorn de moltes persones a la feina aquest dimarts, Vergés ha assegurat que cal fer una vigilància de símptomes més enllà de les proves, per tal de monitoritzar, detectar i aïllar els possibles casos de covid-19.Pel que fa al programa Orfeu, que permetrà fer 170.000 tests en cinc setmanes, Vergés ha dit que es pot engegar la setmana que ve. “Seran molt importants les decisions respecte els resultats de les proves. Pots decidir si tornar a treballar o bé has de marxar a casa confinat”, ha explicat la consellera.Respecte la situació a les residències, la titular de Salut l’ha qualificada de “molt complicada” i ha assegurat que es treballa amb les direccions dels centres per separar plantes o traslladar residents que no són positius. “Seguim molt de prop la majoria de residències del territori”, ha dit.


Laura Amat és la primera dona a presidir el Club Bàsquet Martorell\nPàgina principal >> Esports >> Laura Amat és la primera dona a presidir el Club Bàsquet Martorell\nLaura Amat fa un mes que és presidenta del Club Bàsquet Martorell en substitució de Miquel Fusalba, qui ha ocupat el càrrec els darrers sis anys. És la primera dona que presideix aquesta entitat esportiva. Amb la incògnita de saber el destí del primer equip, si es mantindrà a la LEB Plata per la reestructuració de categories o si baixarà a EBA, Amat s’ha envoltat d’una junta que combina l’experiència de la veterania i l’energia de les cares noves.\nTot just fa quatre setmanes que accedies a la presidència de l’entitat. Com t’estàs trobant en el nou càrrec?\nDe fet, ja fa un parell d’anys i mig que em van demanar de col·laborar amb la junta sortint. Aleshores tenia dos nens i ara tres jugant al club i m’he sentit molt còmode en tot aquest temps. El Miquel no volia deixar la junta però sí deixar d’estar al capdavant de l’entitat, i em va proposar a mi si volia tirar això endavant. Em va costar prendre la decisió.\nQuè va decantar la balança a favor del sí?\nEl fet que vaig sentir molt de suport per part del Miquel, ja que em va dir que em continuaria acompanyant en tot el temps que fes falta. A més, el Manuel Simón, que també formava part de l’antiga junta, també em va dir que continuaria donant un cop de mà. I sobretot la Montse Fonolla, qui portava tres anys i mig a la junta. Ara és vicepresidenta i està al costat meu. És la meva mà dreta i esquerra alhora. I és important, perquè hi ha moltes coses que desconeixes.\nA la nova junta també hi ha cares noves…\nSí, també s’hi han incorporat en Rafa González i la Gemma García, un pare i una mare del club que tenen un fill i una filla jugant aquí, respectivament. S’ho han agafat amb moltes ganes i estan aprenent a veure com funciona tot.\nCom valores l’arribada de gent nova a la junta? És un fet que ajuda?\nAjuda molt, perquè de vegades les coses es fan d’alguna manera i surten bé, però quan ve gent nova t’aporten altres punts de vista, maneres de fer les coses d’una altra manera que ajuden a millorar. La gent que porta més temps sap molt bé com funciona tot, i després tenim els nous que donen una nova vidaal club. I la barreja serà molt interessant.\nEsteu començant ja a planificar la temporada 2018-19?\nDes de la junta, des de la direcció tècnica, la coordinació, la secretaria i dels tècnics ja estem planificant la nova temporada. Hi ha molta feina a fer, ja que hem enllaçat el canvi de junta amb el canvi de temporada, fet pel qual la feina és doble. Mentrestant, ara bàsicament estem acabant la temporada present. El nostre director tècnic ha fet molt bona feina, els equips comencen a entrenar amb els nous tècnics i nous equips segons les edats, i hi ha hagut molta entrada de nens nous.\nEl primer equip va acabar la temporada descendint a EBA, però sembla que podria haver-hi una reestructuració del grup i que el CB Martorell tindria opcions de mantenir la categoria de LEB Plata. Se’n sap alguna cosa?\nAixò diuen, però com a Club Bàsquet Martorell no ens ha arribat cap informació oficial sobre si realment s’amplia la LEB Plata. No se sap i en qualsevol cas, a nosaltres encara ningú ens ha dit si volem seguir a LEB Plata o no.\nI quina seria la posició del club si es proposés mantenir la categoria?\nÉs una cosa que hem estat parlant en principi no es contempla. I dic en principi, perquè després si ens ho planteja la Federació hem de seure, mirar i decidir què volem fer. Jo crec que la participació a la LEB Plata aquest any ha sigut una molt bona experiència. Era tot molt nou, un salt molt gran. Les exigències tècniques, de personal, de viatges, d’organització han sigut brutals i ens n’hem sortit prou bé i el que no ha anat tan bé ha sigut l’àmbit esportiu. De moment parlem d’EBA i ho estem plantejant tot per la categoria EBA.\nEl club està capacitat per tornar a assumir la plaça?\nPer què no? Ara seria molt millor, perquè ja coneixem què hem fet millor o pitjor, sabem què hem de millorar o què no hauríem de tornar a fer. Ara tenim una mica més d’experiència i crec que seria més fàcil.\nA l’espera de tot plegat, ja es compta amb nou entrenador. Hi ha d’altres novetats?\nSí, en efecte, ja tenim al nou entrenador, Raúl Laita. Crec que és un entrenador molt de club, molt planer i molt proper i que està fent equip. Ve del Masnou, club en el que ha fet molt bona feina i ha portat l’equip a fases, i ara ja ha començat a treballar amb nosaltres.\nParlem del Femení, que es va quedar a les portes de l’ascens a Segona Catalana per un punt. Quina valoració se’n pot fer?\nCom aquell qui diu, es va quedar sense ascens per una cistella! Han fet molt bona feina, tant l’entrenador com les noies, i és una llàstima que no hagin pogut fer el salt cap amunt. jo crec que de cara a la propera temporada hem de reforçar aquest equip i per poder fer aquest salt. Sobretot seria important per elles, però per al club també.\nPel que fa al filial masculí, va ascendir la temporada anterior i ha fet un bon paper en la seva tornada a Tercera Catalana, assolint la permanència. Quin objectiu tindrà aquesta propera temporada?\nLa idea és reforçar l’equip i que pugi a Primera Catalana. Realment és important tenir un filial, segon equip o equip B que pugui nodrir el nostre sènior. Respon a la nostra filosofia de club: que un nen pugui entrar de ben petitó i pugui veure una progressió, un fet que potser durant uns anys havia quedat una mica penjat. Per tant, és important pujar l’equip a Primera i que hi hagi una vinculació amb el sènior A. L’entrenador del primer equip ja està treballant en aquest sentit, amb la voluntat que hi hagi sinèrgia i connexió.\nAbans comentaves que estan entrant infants al bàsquet base. Quina previsió hi ha?\nDe fet és continuar el que s’havia començat la temporada passada. el club ha de créixer en base. Si no, no té sentit tenir un equip a LEB Plata. S’han fet molts esforços i molt bona feina per part del director tècnic i coordinador a l’hora d’aixamplar la base i ara ho estem veient. Aquests dies tenim portes obertes i els nens i nenes poden venir a provar, i hi ha tal munió de nens que hem hagut d’incorporar un nou entrenador.\nEs tractaria de tapar buits d’edat que queden pendents?\nSí, ara comencem a tenir una línia per edat. Potser ens quedarà algun buit, però no n’hi haurà tants i es podrà començar a desdoblar equips, i s’està fent molta feina amb els entrenadors. Volem entrenadors d’equip, formar gent de club per a que s’hi quedi i per a que s’incorporin al nostre staff. Fer-los partíceps.\nD’alguna manera, es tractaria de seguir amb el que s’estava fent?\nHi va haver una època en la que es va produir algun buit. Això fa que el jugador, si no veu continuïtat és difícil mantenir-lo aquí. Ara ho veiem diferent, perquè quan projectem la temporada ja veiem una continuïtat, equips de 16 o 17 efectius. Si es creix en bàsquet base, el club creixerà no tant en dimensions però sí en l’àmbit social. Per exemple, el recent torneig 3X3 va ser un èxit, tothom s’ho va passar molt bé i hi va haver una alta participació. Això és un club de bàsquet i aquí jugadors, entrenadors, mares i pares, junta i personal hem de venir a passar-ho bé i a fer pinya per tirar-ho endavant.


MÓN COL·LEGIAL - Blog COFBBlog COFB | Pàgina 75\nEstàs aquí: Inici > MÓN COL·LEGIALpàgina 75\n22 juliol 2013\tDeixa un comentari\nLa conferència “Fòrum MGOF: Eines i estratègies per incrementar la recomanació farmacèutica”, es va dur a terme el 20 de juny a la seu col·legial amb el patrocini de Sandoz. L’activitat va anar a càrrec de Jaume Guillén, farmacèutic comunitari, fundador de Guillem Farma Talent i també de Joaquín Rodrigo, director general de Sandoz Farmacéutica, que va presentar els primers ...\tLlegir Més »\n12 juliol 2013\tDeixa un comentari\nLes Beques del Col·legi 2013-2014 s’han concedit als dos projectes que us indiquem a continuació. Al vídeo adjunt trobareu més detalls de la mà dels seus autors, així com declaracions de Tomàs Casasín, cap de la Comissió de Beques. Els membres del Tribunal de Beques del COFB han avaluat un total de 21 sol·licituds valorant l’interès professional, la multidisciplinaritat, l’impacte ...\tLlegir Més »\nEls col·legiats aproven la liquidació del pressupost 2012\n8 juliol 2013\tDeixa un comentari\nL’equip de govern del Col·legi va presentar el passat 19 de juny, en Junta General Ordinària, la liquidació del pressupost de l’exercici 2012, rebent l’aprovació dels col·legiats assistents. El 2012 ha estat un any econòmicament complicat en el sector i també al Col·legi i cal destacar que l’exercici s’ha tancat amb un resultat negatiu en 163.710,87€. Aquest desajust en el ...\tLlegir Més »\n3 juliol 2013\tDeixa un comentari\nLa conferència sobre la plataforma d’investigació RETHO per a l’aplicació a l’atenció farmacèutica de medicaments homeopàtics va tenir lloc el 26 de juny a la seu col·legial amb el patrocini de la Càtedra Boiron d’Homeopatia de la Universitat de Saragossa. En concret es va exposar l’estrès com a exemple d’aplicació. El Registre Espanyol de Tractaments Homeopàtics (RETHO) és una plataforma ...\tLlegir Més »\nPàgina 75 of 79« Primer...506070«7374757677»...Últim »\nFarmàcia Formació farmacèutics Atenció farmacèutica COFB Oficina de farmàcia farmàcia comunitària Col·legi de Farmacèutics de Barcelona Alimentació i nutrició Impagaments


» GiroVi 2009 Envinats\n29 març 2009 per Dani Coll\nUn any més, s’ha cel.lebrat el GiroVi 2009, l’interessant concurs de vins i caves de Catalunya que l’Agustí Encesa, fundador de l’Escola de Tastavins del Gironès, organitza anualment des del 1996.\nTot i que alguns de nosaltres ja hi hem assistit altres anys de forma individual (veure GiroVi 2008), aquest any vam assistir-hi tots plegats, com els Envinats.\n(Veure fotos dels Envinats al GiroVi 2009)\nEl concurs va transcòrrer com cada any, fent el tast dividit per diferents categories (blancs joves, blancs amb bóta, negres joves, negres criança, caves, dolços,…), en diverses taules de tastadors on cada taula decidia els tres millors vins valorats segons la seva aparença, aroma i gust. En acabar el tast, es va procedir a anunciar els diferents guanyadors de cada taula i tot seguit vam poder sopar plegats, aprofitant per compartir els diversos vins participants entre les taules i també per contrastar opinions.\nEl concurs va comptar amb la presència de diferents personalitats polítiques i del món del vi català, a destacar especialment, la presència durant una estona de Josep Roca qui va voler col.laborar així amb la cel.lebració de l’acte.\nUn aspecte remarcable d’aquest concurs és el gran nombre de tastadors i la seva diversa procedència, la qual va des de la presència de professionals experts fins al simple afeccionat, compartint tots ells – això sí – la passió pel vi i la seriositat en les seves valoracions.\nSegons el meu parer, aquesta és una molt bona manera d’entendre el món del vi fet a Catalunya : valorant-lo i qualificant-lo no només pels més experts sommeliers, sino també pel gran públic, qui en definitiva és qui l’haurà de consumir i gaudir en darrera instància.\nConsulteu els diferents guanyadors de cada categoria a la pàgina web oficial del GiroVi.\nD’altra banda, com sempre intentem fer els Envinats, vam aprofitar per fer nous amics (com la Jordina del Celler Martín Faixó i en Roger de Celler Roger Rius) i retrobar-ne d’altres (com l’Alfons Petit i l’Anna) passant una estona molt agradable al voltant de copes de vi.\nLlarga vida al GiroVi !\nAfegit a Envinats | No hi ha comentaris


ELLA (Laura Borràs) - Sara-Lidiaester\nInici Articles Polítics ELLA (Laura Borràs)\nELLA (Laura Borràs)\nEntre ELLA o ILLA, crec que no hi ha cap dubte per tres raons.\nIlla és el passat repressor, Ella és el futur i la resta és el mentrestant, que no ens duu enlloc.\nConstato Laura que no has marxat, tot i que t’ho vaig demanar en l’article- De Waterloo a presidència- de l’#1Oct de 2020, com a persona que creu que la justícia només la trobaràs a l’espai lliure d’Europa, i constato també que no només no m’has fet cas sinó que t’has posat al capdavant d’un engranatge de dimensions estratosfèriques amb un equip de primàries brutal, i amb gent molt capacitada al teu costat. Et desitjo que aquest partit jove no tingui encara les costures que fan que aquestes formacions es tornin endogàmiques, i que hi poseu mesures perquè això no passi i que tingueu la mobilitat que cal per actuar ràpidament els errors, i per potenciar també activament els èxits, i comencem a celebrar les bones gestions, i que ja podem deixar de ploriquejar pels racons de l’immobilisme que s’ha creat aquests tres anys. Cal treballar amb fermesa amb tot allò que suma i que pot crear un moviment potent que mira al futur de cara, sense lirismes i mitges veritats.\nCom et deia Laura, en aquell article on et vaig convidar a marxar, perquè vaig pensar que també des del Consell x la República podries tenir l’oportunitat de seguir treballant pel país, i veig que tampoc m’has fet cas. És evident que ets de fortes conviccions i que també tens la determinació de què només podem créixer anat endavant com demòcrates que som, i no reculant com si de debò haguessin comès un delicte.\nEn una cosa som les dues hereves de l’#1Oct i és que amb el referèndum vam entendre que la votació havia deixat de ser un desig, per ser l’única solució, per determinar-nos democràticament i sobreviure, si no volem desaparèixer com a nació. No hi ha marxa enrere, perquè ells com una piconadora no deixaran res en peus, i qui ens vulgui vendre una altra cosa ens està mentint, en això no hi diferencia entre la dreta i esquerra espanyola, tots són espanyols.\nTambé crec que és important qui és el cap de cartell en cada circumscripció perquè això ens indica cap a on aniran les directrius a fer, pero el que és imprescindible, és un equip potent i professional per què, i esperant llegir que especifica el programa electoral de manera explícita-, hi ha molta feina a fer, que necessita la força però també de l’eficàcia. Ull també a qui us pugui votar, o com a mínim es miri el vostre partit amb il·lusió, que com anem dient, res és intranscendent, i els ciutadans ja tenim esperit crític quan toca, i si toca massa vegades, és perquè no ens podem perdre en els detalls que ens volen fer baixar al fang i cal remuntar la confiança de la gent que no està disposada a donar més confiança a qui no se la mereix, però que donarà suport a qui se la juga per la llibertat de tots, amb FETS.\nI he de dir que em van sorprendre les ganes, i les mirades, fins i tot els que estaven de manera digital seguint l’acte, i la fortalesa de persones que estan creixent molt políticament i en llibertat com la Gemma Geis, una gran professional, autentica en el que diu i en el que fa. O l’exeurodiputat Ramon Tremosa amb la llista més completa d’activitats que jo he vist d’un polític en el PE. I si no us ho creieu, mireu la seva memòria parlamentària dels cinc anys que hi va estar, i que té fixat en el seu perfil de Twitter. I he posat dos exemples entre totes les persones que sé que tindran la dedicació i l’empenta per tirar endavant aquesta judicatura que dependrà de nosaltres amb la quantitat de vots, que es pugui arribar a fer el que tots volem, la independència de Catalunya de manera eficient i eficaç en un futur millor per tots.\nAh i no ens oblidem de la Miriam Nogueras que fa molt bona feina a Madrid, sobretot assumint que no es pot anar de ploramiques per la vida, i cal presentar batalla amb confrontació intel·ligent, però que desitjo que si pot avui millor que demà, pugui abandonar aquell cau de… repressors, que viuen de la mamella catalana com si no hi hagués un demà.\nAra sí que si, no hi ha terceres oportunitats, i tots ens hi juguem molt. No val a badar, no ho permetrem, hi serem, per aconseguir-ho, JUNTS.\nArticle anteriorLa pandemia ho ha capgirat tot.\nArticle següentTrobar feina – Missió impossible.\nCarla García gener 26, 2021\tAt\t2:12 pm\nNo podem caure en el parany de deixar a Laura Borràs sense nom.\nEls ministre de la mort, s’el vol canviar S.Illa, no ho hem dr permetre. Que ningu oblidi que es Salvador Illa. Sigo com digo, manté un nom. Laura Borràs no. Com es diu aquella dona que es molt maca, i li diuen Ella?\nAvui ha vingut aquella dona que riu molt. Es fa dir Ella, tant moderns, no cal.


Cartes al futur: Cas típic bastant: noi li agrada noia, noi li agrada fer balanç de l'any\nXeXu 30 de desembre de 2013, a les 9:39\nNo dubto de les altres coses que dius, però en sé una que ja no serà possible: guanyar tots els c@ts. Però qui vol un c@t, si t'ha tocat dos cops la loteria??\nAnònim 30 de desembre de 2013, a les 10:56\nno saps que en el 2014 es van traspassar els drets dels c@ts a uns altres organitzadors i que els van recuperar, millorar i tornar a convocar?\nAhSe 30 de desembre de 2013, a les 12:00\nAixò va ser per corregir l'error del porquet...\nsa lluna 30 de desembre de 2013, a les 10:57\nA això se l'anomena ... propòsits d'esmena en lloc de cartes al futur! juaaaas!!\nGens malament, vorem si pots aconseguir el balanç complet, tot i que els C@ts em sembla que no.\nsa lluna 30 de desembre de 2013, a les 20:29\nSílvia 30 de desembre de 2013, a les 11:54\nhaha, ja veig que aquest 2014 serà un any Pons, amb totes les lletres. Vigila amb el que demanes que de vegades es compleix... i això de set dones a la setmana, dues loteries i tants cats pot ser contraproduent.\nAnònim 30 de desembre de 2013, a les 12:27\nalguna cosa així com els desitjos de la ma de mono de la primera part de la segona edició de la casa del terror dels simpsons, no?\nNúria Martínez (Bruixeta) 30 de desembre de 2013, a les 12:37\nNo t’has deixat res, eh? Un bon balanç, però jo de tu vigilaria el que demanes i de qui t’envoltes... no se sap mai... no se sap mai... xD\nAnònim 30 de desembre de 2013, a les 17:19\njo encara diria més, no se sap mai...\nClidice 30 de desembre de 2013, a les 12:48\ni ja que ets fastigosament ric ... d'això ... i crear un punyeter blog amb dispensador de birres o alguna cosa interactiva prou interessant? a lu tont t'apujava les visites ^^\nsalut i tot això del bon any i tal.\nAnònim 30 de desembre de 2013, a les 17:24\nm'agrada la idea, parlaré amb wordpress\nmaria 30 de desembre de 2013, a les 15:22\nHehehe per desitjar no passa res.^-^\nUnknown 30 de desembre de 2013, a les 16:19\nSi et toca la loteria dos cops et deus convertir en el principal accionista d'hisenda, no?\nM. Roser 31 de desembre de 2013, a les 21:55\nVeig que en aquest balanç futurista, no t'han passat coses negatives,( o potser ets molt optimista) me n'alegro i desitjo que quan el futur sigui present, continuïs tenint només coses positives...\nPetonets, d'any nou.


El Guíxols comença a preparar la temporada a 2a Catalana\nIntervé: Toni Sánchez, entrenador\nQuan falta un mes just per començar al curs el Grup 1 de 2a Catalana, l'Ateneu Deportiu Guíxols ja s'ha posat a treballar. El conjunt dirigit per Toni Sánchez va començar a entrenar aquest dimarts amb un objectiu clar per aquesta temporada: assolir les primeres places de la taula.\nSense el totpoderós Girona B de l'any passat, el Guíxols vol ser dels clubs que es disputin les posicions d'ascens. Per fer-ho els ganxons han incoporat nou homes. Són Ivan Toribio, procedent del Bescanó, Facu Kun i Amós Gasca, del Banyoles, Carles Callicó, del Farners, Eloi Gámez, del Palafrugell i Xavi Mora, de l'Escala. A tots ells s'hi sumaran tres nois que pugen del juvenil.\nA l'apartat de baixes aquest estiu només n'hi ha hagut quatre, però se sumen a les set que es van donar ja al tram final de temporada passada, quan l'equip s'hi jugava poca cosa.\nAquesta és una temporada especial a Sant Feliu de Guíxols, i és que es viurà un derbi històric entre els dos clubs de la ciutat després de l'ascens del Vilartagues. Els duels tindran lloc a la jornada 4 i la 21. La primera jornada, mentrestant, portarà el Guíxols al camp del Porqueres el 2 de setembre.


Detinguts per assaltar tres establiments a Figueres\nDetinguts dos nois de 19 anys per tres delictes de robatori amb força a Figueres\nEls lladres van forçar les portes dels tres locals ubicats al centre de la ciutat i es van endur un botí valorat en 1.000 euros\nper Redacció divendres, 15 de març 2019 - 18:30h | Actualitzat a 15/03/2019 18:30h\nEls dos joves detinguts, amb antecedents, van quedar en llibertat amb càrrecs | Mossos d'Esquadra\nEls Mossos d'Esquadra van detenir dimecres dos joves de 19 anys, de nacionalitat marroquina i veïns de Figueres, com a presumptes autors de tres delictes de robatori amb força en establiments comercials de la ciutat. Els fets van passar l'1 de març quan es van produir tres robatoris en botigues del centre de Figueres.\nDurant la matinada, els lladres van forçar les portes dels locals ubicats als carrers Joan Maragall i Peralada. De l'interior se'n van endur diverses peces de roba i articles. En dos dels tres casos, a més, també es van emportar el calaix de la caixa registradora. La mercaderia robada està valorada en prop de 1.000 euros. La mateixa matinada, els agents van recuperar part dels objectes robats perquè els lladres els havien amagat en una paperera.\nLa policia va obrir una investigació que ha acabat amb la detenció dels dos nois però no es descarten més arrestos en els pròxims dies. Els detinguts, amb antecedents, van quedar en llibertat amb càrrecs després de passar a disposició judicial.\nDetenen un home per conduit amb un cotxe robat i fugir d'un control d'alcoholèmia a Fortià, a l'Alt Empordà | cedida\nLa matinada del passat dissabte, 2 de març, els Mossos d'Esquadravan detenir un home que conduïa un cotxe robat amb el permís caducat i que, a més, va fugir d'un control d'alcoholèmia a Fortià, a la comarca de l'Alt Empordà. Els fets es van produir a les 04.00 hores quan els agents de Trànsit, que feien un control a la carretera C-260, van donar l'alto a un vehicle sospitós.\nMés notícies: Troben el cadàver d'un home amb signes de violència a l'Alt Camp\nEl conductor no va fer cas de les indicacions i va continuar la marxa. Els agents el van perseguir i van aconseguir aturar-lo poc després. Un cop identificat, van comprovar que tenia el permís retirat per ordre judicial i que, a més, el cotxe constava com a robat des del desembre a Badalona. Els Mossos van detenir, l'home de 33 anys i veí de Barcelona, com a suposat autor d'un delicte de robatori o furt d'ús de vehicle i un delicte de trencament de condemna per conduir amb el permís suspès judicialment.\nUn home acusat de violació a l'Empordà, absolt per un tribunal\nURGENT: Macabra troballa en una casa de l'Alt Camp


Col•laborem amb el Fòrum " El español" per a Pymes i emprenedors | Lexington\nLexington » Blog » Congressos i esdeveniments » Col•laborem amb el Fòrum ” El español” per a Pymes i emprenedors\nSi formes part del món empresarial i emprenedor, el pròxim 14 de març tens una cita amb el Fòrum “El Español” per a Pymes i Emprenedors dels quals som col·laboradors. Aquesta jornada representa un punt de trobada entre professionals del món dels negocis i tindrà lloc a l’emblemàtic gratacel de la Torre de Cristall de Madrid, ubicat en el complex Quatre Torres Business Area, concretament en el districte de Fuencarral – El Prado.\nEl pròxim 14 de març se celebra en el gratacel Torre de Cristall de Madrid el Fòrum “El Español” per a Pymes i Emprenedors\nAquest Fòrum per a Pymes i Emprenedors serà inaugurat per Pedro J. Ramirez, Director de L’Espanyol i estarà estructurat en dues parts: la primera donarà lloc a una taula rodona moderada per Miguel Angel Uriondo, redactor cap d’Empreses i mitjans d’aquest diari digital i en la que participaran ponents com Núria Santandreu (sòcia directora d’Audipasa), Eduard Banqué (director de projecte BoutiqueLegal By Audipasa i consultor associat d’Amado Consultores), Angel Zuate Suarez (cap de producte de EXACT) i Fermin Albalalejo (Membre del Comitè Executiu de CEPYME i president de CEAJE). En aquesta mesa, es debatran temes relacionats amb les necessitats reals d’una empresa, tals com: les fases de creació d’una PYME i tipus de clients, la gestió d’una empresa i com crear un nou projecte, quines són les deduccions, tributació i fiscalitat, així com la localització, gestió de domicili social i l’adaptació digital de l’assessorament, entre altres.\nEn la segona part de la jornada del Fòrum, també es desenvoluparà una taula rodona, centrada en la revolució digital per emprenedors i Pymes i en la que s’exposaran casos pràctics de PYMES i startups. En la mateixa participaran professionals del sector com: José Luis Zimmermann (Director General d’Adigital), Miguel Elizondo (CEO i fundador de Pirt.co), Carlos Julián Martín Arguedas (cofundador de Somax Systems) i David Gascón (cofundador i CTO de Libelium).\nFinalment, serà, Enrique Dans, Professor de Sistemes d’Informació en IE Business School, qui s’encarregarà de posar la cirereta al pastís en aquest Forum per a PYMES i Emprenedors que finalitzarà amb un còctel per a tots els assistents.\nDes de Lexington, com a col·laboradors d’aquest Fòrum, volem destacar la importància de destinar esdeveniments, congressos o jornades al sector empresarial i mostrar el nostre compromís amb el desenvolupament del panorama emprenedor. Així doncs, si t’interessa conèixer més sobre aquest sector, apuntat i no et perdis un dels fòrums més importants del moment… no pots faltar!\n“Tots els grans èxits requereixen temps.”\nEmprenedor i empresari són dos terminis molt utilitzats cada dia en el món dels…


L’adeu definitiu (i necessari) | Descriu\nPer Jenni Rodà\t Última actualització 1 febr., 2021 208\nFeia dies que em passava. Passejant pel carrer. Anant a comprar el pa o a la farmàcia. Fent cua per a les entrades del cinema. Estant asseguda als bancs dels parcs. Creuant-me amb altres cotxes quan conduïa. Atenent els meus pacients a la feina. I en una tirallonga de situacions.\nAl principi no hi vaig voler donar gaire importància. Ja se sap que la ment va a la seva, fa coses rocambolesques i inexplicables, i s’apodera de tu sense que te n’adonis. Però últimament tot plegat ja passava de taca d’oli. I és que resultava que et percebia a tot arreu.\nSi feia més de vuit anys que no ens trobàvem cara a cara, si en feia quasi cinc que no sabia ni un petit detall de tu —m’havies demanat que res de missatges, de trucades, ni de correus, ni tan sols per posar-nos al dia de les banalitats—, com podia ser que en els últims mesos fossis immensament present, gairebé tant com l’aire que tots respirem?\nVeia les teves pestanyes frondoses i llarguíssimes. I les teves mans molsudes. I les teves pigues al coll. I els teus ulls de xocolata desfeta. I els teus llavis de maduixa. I la cicatriu que et vas fer al front quan eres petit. I les teves galtes de cotó fluix. I els jerseis i les samarretes verdoses —en totes les seves tonalitats— que ressaltaven la teva pell colrada. També em semblava sentir la teva veu, i l’olor que feies de préssec madur, i els gestos delicats però contundents quan t’expressaves.\nPerò realment no eres tu. Si m’hagués entretingut a desfullar cada una de les persones que m’evocava la teva persona no t’hi hagués acabat trobant mai. Eres boira, fum, el no-res. Però tot i així t’entossudies a ser-hi. Potser per això, sola en el silenci que m’ofereix casa meva de matinada, et vaig dir en forma de xiuxiueig que podies marxar, que necessitava que desapareguessis, que ja no volia seguir aguantant més aquell fil invisible que ens unia i que tu —devies ser més valent!— ja havies deixat anar feia molt de temps.\nDes de llavors no m’he tornat a topar amb tu. Crec que per molt que m’hi esforcés ja ni tan sols et podria trobar entre els meus records.\n"CALAIX DE SASTRESSA"adeumentrecordssilenci


Nike Sportswear NSW Parca estampada. Nike.com ES\nArriba la protecció lleugera amb la parca Nike Sportswear NSW. Està confeccionada amb un teixit repel·lent a l'aigua, incorpora un folre de malla transpirable i presenta un disseny amb un estampat de palmeres estil camuflatge.\nColor mostrat: Negre/Obsidiana fosc/Blanc\nPARCA AMB PALMERES.\nTeixit de tafetà durador, lleuger i repel·lent a l'aigua.\nTeixit de malla per oferir una comoditat transpirable.\nEstampat de palmeres que crea un efecte de camuflatge.\nCordons amb capçats de cera a la caputxa, la part interior de la cintura i la vora posterior amb obertura que ofereixen un ajust personalitzable.\nButxaques d'entrada doble amb tancaments a pressió per protegir les teves coses.\nCremallera frontal amb solapes protectores a l'interior i l'exterior que protegeixen contra les inclemències del temps.


Europa i Espanyol B signen taules en un fantàstic derbi que ha registrat la millor entrada a Tercera\nGolejada del Prat a Amposta (1-5)\nEl Vilafranca segueix sorprenent a dalt de tot i la Montanyesa cau en descens\n2 min. Barcelona 16/10/2011 19:18\n260x366 Derbi d'alçada al Nou Sardenya / ÀNGEL GARRETA Derbi d'alçada al Nou Sardenya / ÀNGEL GARRETA\nGairebé 1.400 persones han presenciat aquest matí un dels duels més destacats de la jornada, el derbi entre l'Europa i l'Espanyol B al Nou Sardenya (1-1). L'invicte líder del grup català de Tercera ha suat de valent per aconseguir sumar un punt davant un conjunt, l'escapulat, que arran del matiner 0-1 dels pericos al primer minut de joc ha dominat l'encontre gairebé fins al xiulet final, superant en joc i presència ofensiva el filial espanyolista.\nNo obstant això, la golejada més espectacular de la setmana s'ha vist a Amposta. El Prat ha guanyat 1-5 i ha signat així set dies fantàstics, amb jornada intersetmanal inclosa, on els potablava han fet ple de punts per situar-se quarts a la taula en zona de play-off. Tampoc s'ha quedat curt de gols el Manlleu a Gavà. L'equip de Francesc Cargol ha signat un contundent 0-4 que el deixa al lloc número sis de la taula.\nPer sota segueix sense guanyar el Vilanova d'Àngel Alcolea. Els del Garraf, però, han aconseguit sumar un bon punt al sempre complicat camp de l'Olot (1-1). El Vic ha signat la seva victòria més àmplia fins al moment amb un 0-3 a Rubí. L'empat a casa de la Montanyesa davant el Cornellà (1-1) deixa els de Miki Carrillo per primera vegada en descens des que el club va pujar a Tercera la temporada passada.\nELS RESULTATS DE LA JORNADA\nSantboià 0 - Masnou 1\nEuropa 1 - Espanyol B 1\nMontanyesa 1 - Cornellà 1\nRubí 0 - Vic 3\nGavà 0 - Manlleu 4\nTerrassa 2 - Gramenet 1\nBalaguer 0 - Pobla Mafumet 0\nOlot 1 - Vilanova 1\nVilafranca 2 - Castelldefels 0\nAmposta 1 - Prat 5


ASSEGURIS estrena noves oficines amb el client com a prioritat\nInici » ASSEGURIS estrena noves oficines amb el client com a prioritat.\nASSEGURIS estrena noves oficines amb el client com a prioritat.\nSOCIAL2018-08-21T10:54:02+02:0011/04/2016|Categories: Corporació, Serveis|\nMÉS DE 35 ANYS DE TRAJECTÒRIA\nEls inicis d’Asseguris es remunten a l’any 1980 quan va començar la seva activitat com agent de la companyia Mapfre. Paral·lelament, a través d’una altra societat (la legislació només permet a una societat ser agent d’una sola companyia), es va començar a treballar amb Previasa (DKV). A finals d’aquella mateixa dècada, es va incorporar en cartera la Mútua Nacional del Automóvil (MNA), que anys després es substituiria per Winterthur.\nL’any 2003, i amb la necessitat d’oferir una oferta més variada a tots els seus clients, s’aposta per constituir la corredoria d’assegurances tal i com la coneixem en l’actualitat. Aquest fet, permetria oferir tots els productes i signar acords amb totes les companyies del mercat.\nActualment Asseguris treballa amb 26 companyies diferents, entre les que destaquen DKV, Mapfre, AXA, Generali, Liberty, Fiatc o Allianz entre d’altres.\nUN NOU IMPULS PER SEGUIR CREIXENT\nL’obertura d’aquestes noves instal·lacions coincideix amb un moment de creixement de la corredoria de SERHS. Si el volum total de primes intermediades l’any 2005 va ser de 860.000 euros, 10 anys més tard es va tancar l’exercici 14/15 arribant fins als 5.240.000 euros.\nMostra de la fidelitat dels seus clients, un altre indicador del bon moment d’Asseguris és la densitat de pòlisses per client. Si bé en el mercat aquest indicador es situa en 1’5, a Asseguris s’eleva fins a les 2’15 pòlisses. D’altra banda, Asseguris compta amb un 19’20% de clients integrals (amb 3 o més pòlisses contractades) enfront el 15% de la mitjana del mercat.\nUN NOU ESPAI MODERN I FUNCIONAL\nLes noves oficines, totalment diàfanes i amb una superfície de 130m2 , acullen els 9 professionals de la corredoria. Sota el lema “Si vol estar tranquil, Asseguris”, la companyia ha engegat una nova campanya (ràdio i premsa escrita) on vol destacar el seu tracte de proximitat i amb una clara orientació al client. Asseguris disposa d’una àmplia varietat de productes en diferents àmbits: pimes, llar, salut, cotxe, vida o responsabilitat civil.\nc/ Garbí 88-90 (xamfrà amb c/ Lepant) – Edifici SERHS


Obashim i Misaki (3): Les dues Misakis | Lletra perenne Wiki | Fandom\nObashim i Misaki (3): Les dues Misakis\nImatge que vol simbolitzar l'esperit femení, a la seva manera.\nNarradora protagonista: la Misaki. Observació: els qui hàgiu llegit els còmics de “Yura i Makoto” ja coneixereu més aquestes situacions que aviat, suposo, llegireu.\nJo (la Misaki), i el meu estimat amic Obashim anàvem camí avall per buscar un poble on ens poguéssim resguardar i aconseguir algun aliment, ni que fós fent alguna mena de treball. Vaig veure unes columnes de fum no massa lluny: indubtablement, un poblat. Ho vaig dir a Obashim i vàrem decidir apropar-nos-hi. Però de sobte, vaig començar a sentir un mareig cada cop més fort... tot em donava voltes... em vaig agenollar, ja no tenia forces per a mantenir-me dreta, queia de genolls...\nL’Obashim va córrer on era jo, i em va preguntar si em trobava bé. Jo li vaig dir que no, que cada cop em sentia pitjor. Em va dir que no em podia deixar sola si em desmaiava, i que m’estirés fins que sentís més benestar. Però ni estirant-me em sentia millor... Veia la cara d’Obashim mentre em mirava preocupat. Perdia el món de vista...\nVaig recuperar la consciència només en certa manera... era com en un somni, més ben dit un estrany somni. Sentia que em seguia dient Misaki. Però no Misaki Aurora, com era el meu nom real. Si no Misaki Manaka. Una noia bastant similar a mi, tot i que amb robes estranyes, igualment amb pits enormes. Crec que ja sabia el que em passava: tenia un somni com a telepàtic, en el que revivia situacions viscudes per una altra persona. Però volia continuar amb el somni, ja que sentia més curiositat que no pas por...\nEl context el que vivia la Misaki, vull dir, la Manaka, era com a futurista, almenys dintre del que jo entendria com a futurista: les llums, els mobles, aquests aparells curiosos anomenats ordinadors... tot molt curiós.\nEl que no em semblava curiós, ni de molt, és que la tal altra Misaki tenia pits enormes, com jo, i molta gent li feia conya; fins i tot la seva nova amiga Miyuki, que la respectava, li feia mirades respectuoses però massa visibles als seus pits.\nDesprés em veig en una altra situació de la Manaka: en un ascensor, em topo amb un home, qui després sabré que es diu Makoto, qui m’impressiona per la seva bona fe. Jo veia, com de lluny, però percebent els pensaments de la M.Manaka, que es va enamorar d’ell fins quan vaig veure que estava casat; ella estava molt apenada, però els seus sentiments pel Makoto no disminuïen...\nLa següent escena va ser més dramàtica: en un hotel, per fer un acte turístic, estant ella i el Makoto al mateix pis, per causa d’un terratrèmol, l’altra Misaki es va espantar moltíssim i es va apegar amb el Makoto qui casualment estava en la dutxa rentant-se; els seus genitals, el masculí i el femení, s’apegaren entre ells, ¡¡i la Manaka es va oferir a fer l’amor amb ell si ell volia!! La situació va durar uns pocs minuts, el terratrèmol va cessar, el Makoto li va fer una abraçada desesperada a la Manaka... i qui sap fins on hauria durat la situació si la Miyuki, casualitats del destí, no els hagués interromput a temps, despullats amb la dutxa encesa i pegadets l’un a l’altre. Però el Makoto seguia preferint la seva dona malgrat aquesta relliscada...\nEn una altra escena veig a la Manaka com xerra amb la seva germana, una tal Kotone, una dona hàbil en l’amor però poc escrupolosa. Un cop el Makoto surt de la feina, la Manaka desconfia i espia a l’home del seu tràgic amor; quan veu que la seva germana, amb mentides dissimulades, gairebé besa en la boca a l’home adorat per ella, li pega una forta bufetada a la galta de sa germana mentre li diu: “T’has passat!!”. Més tard, la seva germana diu que ara la veu diferent i que aconseguirà lligar algun dia “per la força que té” i li va demanar que “no es posés a plorar tan fàcilment”. Jo, que veia aquesta situació, em sentia molt identificat amb el cas de la Manaka, i jo, l’Aurora, de bona gana l’hauria ajudat. Jo creia que els germans havien d’ajudar-se i estimar-se; ho creia encara que no pogués ja ni confiar en ma mare, habitant de Nasrim.\nVaig veure una altra escena en què la Misaki, veient una desconeguda per a ella, la qual es deia Ichi-you, demanava per parlar amb el Makoto, ella va sentir una espècie d’enveja, i es preguntava (era normal fer-se aquesta pregunta) de fins a quin punt ella, la per a ella nou-vinguda, tenia realment importància per al Makoto. No el veia moltes vegades; era la conserge i el veia travessar el passadís i es deien alguna coseta de tant en tant, però poc més. I cada dia pensava en ell... Pobra noia, enamorada de l’home improbable, gairebé podríem dir que de l’home impossible.\nPotser quedaven més escenes de la Misaki per veure en somnis, però sentia que a poc a poc tornava a la realitat, que el somni telepàtic anava disminuint i desapareixent...\nDe fet, el que més vaig sentir en retornar a la realitat (o, almenys, a la meva realitat en l’univers on és Nasrim) són els llavis d’Obashim besant-me a la boca i els seus dits pressionant-me els pits en la zona on respiro. En altres paraules, indubtablement m’estava fent el boca-a-boca per a reanimar-me o, almenys, perquè no em fallés la respiració i no em morís.\n- Gràcies a tots els déus, estàs viva!! Oh, Misaki... tant poc de temps que fa que et conec i ja ets essencial en la meva vida mateixa!! Si et passés alguna cosa, jo...\nPerò l’Obashim va callar inesperadament perquè li vaig besar en la boca de sobte. Així vàrem passar uns minuts petonejant-nos. Si encara no érem nuvis, almenys ja érem amics especials, perquè jo no volia ser cap, com en diria la Manaka, una follaamiga o amiga per a sexe. A més, i ho pensava sense cap espavent de superioritat, la Manaka, pobreta amb mala sort, no podia estar amb l’home que estimava però jo, l’Aurora, sí. Però de sobte uns crits llunyans ens varen interrompre la sessió de petonets…\nAlgú cridava des de la distància, demanant auxili. Tot i les meves recomanacions de prudència, l’Obashim va agafar la seva llança improvisada i va córrer cap on venien els crits mentre jo, que no podia córrer massa en part pels meus pits enormes, el vaig seguir tot lo ràpid que podia. Aviat vàrem sentir els crits amb més claredat... i qui els feia...\nVaig veure, després d’una estona de córrer, una dona de pits enormes i molt similars als meus que corria perpendicularment a mi, mentre uns joves desvergonyits li tiraven pedres i se’n burlaven; li deien, mentre a mi em bullia la sang, ni que fós només perquè a qui perseguien era una dona com jo, li deien el següent:\n- No intentis fugir, bruixa!! T’apedregarem tant com voldrem i després et matarem!!\n- No soc cap bruixa!! Els meus pits enormes són inhabituals, d'acord, però no posseeixo ningun poder màgic!!\n- Excuses – li deien els pocavergonyes; - tens el mal dins teu i te’l prendrem!!\nL’Obashim apretava amb força la llança de fusta i jo ja sabia que, digués el que digués, intervindria. Potser era un home sol, però era valent i fort. I va intervenir. Va plantar-se entre la noia assetjada i els seus perseguidors (que no eren més de tres o quatre), llança en mà, i va dir:\n- Aquesta noia és la meva protegida. Deixeu-la en pau o soc capaç de travessar-vos amb la meva llança ara mateix; ¡¡vinga, aire!!\n- Aquesta no és la teva lluita – li digué un dels nois.\n- Si amenaceu a una innocent, féu meva aquesta lluita. ¡¡Marxeu!!\nEls nois es miraren entre ells no sabent què fer. Però aviat varen marxar, tranquil·lament però mirant amb odi a Obashim vàries vegades. No notaren, o això suposo, com Obashim sospirava d’alleujament. Suposo que no les tenia totes malgrat la seva aparença de valent. Quin home... Però aviat vaig apropar-me a la noia perseguida pels pocavergonyes supersticiosos. Era... la coneixia pel somni telepàtic... ¡¡era la Misaki Manaka, la dona dels seus somnis mig reals!! Però la Manaka vivia en el futur... ¿Com és que ara estava en el present meu, o sigui, una mena d’era medieval?\nEn aquest moment, l’Obashim va preguntar:\n- ¡¡Misaki!! ¿Estàs bé?\n- (Jo i l'altra Misaki, gairebé alhora): - Sí, estic bé!!\n- Però – va dir la Manaka, - ¿tu també et dius Misaki? Quina casualitat.\n- Jo soc la Misaki Aurora.\n- Doncs jo soc la Misaki...\n- Sí, ets la Misaki Manaka, ho sé.\n- ¿Com saps el meu cognom?\n- T’he vist en un somni que... ehem, Obashim, ¿t’importaria deixar-nos sols uns quinze minuts, només, perquè parli amb la Manaka? Després t’informaré de les conclusions a què arribem.\nL’Obashim va accedir a les meves peticions. Es va asseure d’un bon tros lluny, però des del qual era evident que, si no cridàvem molt l’atenció, ell no ens podria sentir.\nLi vaig explicar al meu alter-ego tot lo relatiu al somni que vaig tenir sobre ella. I li vaig preguntar que què feia en el nostre temps. L’altra Misaki va donar-me un vot de fe i em va explicar què li va passar: feia deu minuts que s’havia acabat la seva jornada laboral i caminava rumb a casa quan de sobte va anar perdent a poc a poc els sentits, mentre que la realitat s’anava deformant de mica en mica... quan es va despertar, es va trobar aquí en el passat respecte a ella; es va apropar a uns llenyataires que, en veure-la amb els seus pits gairebé descomunals, la van prendre per una bruixa o un enviat del diable pels seus pits mateixos. Ella va córrer mentre uns quants adolescents li tiraven pedres ¡¡i amenaçaven d'acabar matant-la!! Per sort per a ella, un bon home (aviat va saber que era l’Obashim) la va salvar i... ja sabia la resta.\nMe l’escoltava atentament. Suposadament, la Misaki havia estat subjecte passiu del qual alguns anomenen distorsió temporal... una ruptura en l'espaitemps, una cosa de la qual jo en sabia alguna cosa, si bé jo no era un expert en màgia, però en sabia alguns esborranys.\n- Bé, - vaig dir jo, quan ja havíem dit tots els pros i contres - ¿I ara què faràs, Misaki?\n- No sé ni on anar. Això és com un món nou per a mi. ¡¡Ah, bona dona, bon home!! ¿No us podria acompanyar als dos?\n- Bé, Misaki, vull dir que... potser correrem alguns perills.\n- Precisament per això. Essent tres encara serem més forts. Si us plau, ajudeu-me. ¡¡No sé com, però intentaré incondicionalment ajudar-vos, ni que sigui almenys rentant la roba!!\nVaig dir a la Manaka que m’esperés, i vaig parlar a soles amb l’Obashim per veure si havíem de deixar-la unir a nosaltres o havíem de deixar-la plantada. No van passar ni tres minuts que vàrem arribar a una conclusió unànime: deixaríem, almenys per ara, que l’altra Misaki s’unís a nosaltres. Ella es va posar contenta quan la vàrem informar de la conclusió.\nPerò em vaig posar, suposo, una mica gelosa en veure com l’Obashim, ¡¡també li mirava les tetes enormes a ella!! Així i tot ja sabia que era un bon home digne del meu amor. I a més, quines coincidències, l’altra Misaki era molt semblant a mi: rondava els divuit anys, pel curt, pits enormes, culet maqueto, baixeta... no és que sembléssim germanes bessones ni molt menys, però els nostres físics i el nostre caràcter psicològic tenien molts paral·lelismes.\nAixí doncs, al cap de mitja hora, jo, l’altra “tetorrona” i el bon home ens dirigíem rumb al poblet. Però alguna cosa em xiuxiuejava que encara ens quedaven més aventures...\n2 Capítols 16 a 30 (Osset de Peluix)\n3 L'auca de la historia de la filosofia


Catalunya desborda les places per defensar la democràcia i les llibertats. – Castellvilarenc.info\nMilers de persones han omplert les places de tot Catalunya, en una jornada d’aturada general que ha mobilitzat la ciutadania de Catalunya arreu en defensa de les llibertats i la democràcia.\nClam unànime i multitudinari a totes les places del país aquesta tarda. La plaça Universitat de Barcelona ha quedat petita durant la concentració, prevista a les 18 h de la tarda. De fet, mitja hora abans, ja era difícil circular per la plaça i pels carrers adjacents.\nEl moment àlgid ha estat la lectura del manifest que la Taula per la democràcia ha fet per denunciar les vulneracions de drets durant les actuacions policials de diumenge passat. L’acte s’ha celebrat de manera cívica, pacífica i molt festiva.


El ple d’Altafulla sotmetrà a votació la proposta de l’ANC i Òmnium Cultural de penjar una estelada a Marquès de Tamarit\nLa sessió tindrà lloc el dilluns 27 de juliol a les 21h a la Sala de Plens, i esdevindrà el primer plenari ordinari de la legislatura\nEl ple de l’Ajuntament d’Altafulla celebrarà la propera setmana la primera sessió ordinària de la legislatura. Serà el dilluns 27 de juliol a les 9 del vespre a la Sala de Plens. Una sessió que canvia d’horari respecte l’habitual dels dissabtes a les 10 del matí com fins ara, tal i com va establir la corporació per tot el mandat.\nL’ordre del dia preveu la creació de la Junta Local de Seguretat; l’aprovació de la comissió municipal de delimitació del terme i nomenament dels seus integrants, i del nomenament del representant de l’Ajuntament a la Xarxa Audiovisual Local. Hi ha previstes també diferents modificacions de crèdit, així com modificacions de la plantilla de personal i de la relació de llocs de treball. El ple també ratificarà els acords adoptats pel Consell General del Consorci de Comunicació Local sobre dissolució i liquidació d’aquest organisme i designació del representant; així com també els acords adoptats pel Consorci del Camp de Tarragona i de la seva àrea d’influència.\nTanca l’ordre del dia una moció relativa a la col·locació d’una estelada a la rotonda de la cruïlla de Marquès de Tamarit amb el carrer de Dalt. Una moció que s’inclou a proposta de la territorial de l’ANC a Altafulla i l’associació Òmnium Cultural. Els seus representants van fer arribar la seva demanda ara fa uns dies als regidors altafullencs que van prometre el seu càrrec durant el Ple de Constitució amb la fórmula de l’associació.\nLa sessió serà retransmesa en directe des d’Altafulla Ràdio, al 107.4 de la fm, a internet a www.altafullaradio.cat, i mitjançant la TDT.


L’Abu | n'klôwô\nPosted on 19 d’oct. 2014\nVaig conèixer l’Abu el primer dia que vaig anar al taller de l’Ernest un mes de novembre ara ja fa gairebé un any. En el meu imaginari els novembres ja són mesos freds, mesos en què comences a posar-te l’abric. Però a Costa d’Ivori un mes de novembre significa el mes sec, en què bufa el vent del desert i les pluges tropicals donen un respir.\nEl dia que vaig conèixer a l’Abu feia molta calor i jo suava quan vaig entrar al taller. Com tota la resta em va saludar tímidament i va continuar cosint els pantalons que estava acabant. És molt estrany veure unes tubabu al mig de Bouaké i més dins del teu taller!\nDes del primer moment que hi vaig posar els peus, una de les coses que m’agraden del taller de l’Ernest és la barreja d’històries que hi ha en tants pocs metres quadrats, i la de l’Abu és una d’elles. L’Abu té 26 anys i és orfe; va perdre els seus pares durant la Crise. Es va presentar un dia al taller de l’Ernest i li va dir que volia ser costurer, que volia treballar amb ell i aprendre del mestre. Venia amb el cap cot i el cos magolat perquè el seu antic patron li pegava i li pagava una misèria per la seva feina. Això a l’Ernest li va recordar com ho havia passat ell de jove: el seu mestre de costura també el tractava malament i, a més a més, era molt recelós i tallava les teles d’amagat perquè li feia por que algun dia els seus alumnes en sabessin més que ell. Així que l’Ernest es va prometre a si mateix que ell ensenyaria tot el que sabia a qui li demanés.\nDes que està al taller ha après ràpid tot el que l’Ernest li podia ensenyar i ara vol volar sol i obrir el seu propi taller. Nosaltres tenim una barreja d’alegria i tristesa. Tristesa perquè perdem una persona boníssima del nostre equip. Alegria perquè el cuquet de l’emprenedoria que ens va picar a nosaltres també corre pel taller, i això, en certa manera vol dir que ens assemblem encara més del que pensàvem.\nConfio que, la propera vegada que torni a Bouaké, l’Abu ja em pugui ensenyar el seu taller i tingui ganes de seguir cosint n’klôwôs!